title: Betty Neumar

text: Betty Neumar (marraskuu 1931 Ironton, Ohio, Yhdysvallat – 13. kesäkuuta 2011 Louisiana, Yhdysvallat) oli yhdysvaltalainen nainen, jota syytettiin neljännen aviomiehensä Harold Gentryn kuoleman järjestämisestä vuonna 1986. Gentryn veli Al Gentry vaati kahden vuosikymmenen ajan viranomaisia tutkimaan veljensä kuolemaa ennen kuin Neumar pidätettiin vuonna 2007. Tapausta tutkiessaan poliisi sai selville, että jokainen Neumarin viidestä puolisosta on kuollut. Tapaus herätti runsaasti huomiota Yhdysvalloissa, jossa Neumaria kutsuttiin "Mustaksi leskeksi". Betty Neuman kuoli 13. kesäkuuta 2011 louisianalaisessa sairaalassa julkistamattomaan sairauteen.


title: Betty Neumar

text: Betty Johnson syntyi Odis ja Elizabeth Walden Johnsonin perheeseen. Hän valmistui South Point High Schoolista vuonna 1949.


title: Betty Neumar

text: Hän oli naimisissa viisi kertaa:


title: Betty Neumar

text: John Neumarin kuolemansyyksi lueteltiin verenmyrkytys, iskeeminen koliitti ja suolitukos, jotka voivat olla oireita arseenimyrkytyksestä. Kuolemaa pidetään epäilyttävä myös siksi, että omaiset saivat tiedon hänen kuolemastaan vasta lehden kuolinilmoituksesta. Kun John Neumarin poika John Neumar, Jr. otti yhteyttä leskeen, hänelle kerrottiin että ruumis on jo tuhkattu huolimatta aiemmin ostetusta hautapaikasta.


title: Betty Neumar

text: Betty Neumarin tapauksesta on tehty BBC:lle televisiodokumentti "Black Widow Granny?". Se ensiesitettiin BBC One -televisiokanavalla 3. marraskuuta 2009. Dokumentti sisältää ystävien ja sukulaisten haastatteluita. Dokumentissa esiintyy myös Neumar, joka aiemmin vältteli julkisuutta.


title: Jaakko Niemi (jääkiekkoilija)

text: Jaakko Niemi (s. 17. joulukuuta 1952 Pori) on suomalainen jääkiekkoilija. Hän pelasi puolustajana SM-sarjassa ja SM-liigassa vuosina 1972–1983 ja voitti yhden Suomen-mestaruuden.


title: Jaakko Niemi (jääkiekkoilija)

text: Niemi edusti koko pääsarjauransa ajan Porin Ässiä. Hän pelasi SM-sarjassa ja SM-liigassa yhteensä 350 ottelua, joissa hänen tehopisteensä olivat 26 + 33 = 59 ja jäähymääränsä 208 minuuttia. SM-liigan pudotuspeleissä hän pelasi 37 ottelua, joissa tehopisteitä kertyi 5 + 3 = 8 ja jäähyminuutteja 52. Hän voitti Suomen-mestaruuden vuonna 1978 sekä saavutti lisäksi kaksi SM-hopeaa ja yhden SM-pronssin.


title: Erkki Väkiparta

text: Erkki Väkiparta (s. 23. syyskuuta 1951 Pori) on entinen suomalainen jääkiekkoilija ja jääpalloilija. Hän pelasi hyökkääjänä jääkiekon SM-sarjassa ja SM-liigassa vuosina 1969–1981 ja voitti kaksi Suomen-mestaruutta.


title: Erkki Väkiparta

text: Jääkiekossa Väkiparta edusti koko pääsarjauransa ajan Porin Ässiä. Hän pelasi pääsarjatasolla yhteensä 363 ottelua, joissa hänen tehopisteensä olivat 118 + 69 = 187 ja jäähymääränsä 59 minuuttia. SM-liigan pudotuspeleissä hän pelasi 23 ottelua, joissa tehopisteitä kertyi 3 + 4 = 7 ja jäähyminuutteja 4. Hän voitti Suomen-mestaruuden vuosina 1971 ja 1978 sekä saavutti lisäksi yhden SM-hopean ja yhden SM-pronssin.


title: Erkki Väkiparta

text: Maajoukkue-edustuksia Väkiparralle kertyi vain yksi, vuoden 1970 nuorten alle 18-vuotiaiden EM-kisat, jossa hän pelasi kolme ottelua ilman tilastomerkintöjä.


title: Erkki Väkiparta

text: Jääpalloa Väkiparta pelasi Porin Narukerässä 1981–1991, joista vuodet 1984–1989 I divisioonassa ja kaksi viimeistä kautta Mestaruussarjassa. Hänelle kertyi pääsarjassa yhteensä 26 ottelua tehopistein 1+2. Narukerän puheenjohtajana Väkiparta toimi vuosina 1999–2010.


title: Erkki Väkiparta

text: Väkiparta työskenteli Herttuan erityiskoulussa erityisopettajana ja viimeiseksi rehtorina ennen eläkkeelle jäämistään.


title: Jari Kaski

text: Jari Kaski (s. 20. joulukuuta 1953 Pori) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1972–1984 ja voitti yhden Suomen-mestaruuden.


title: Jari Kaski

text: Kaski edusti koko pääsarjauransa ajan Porin Ässiä. Hän pelasi SM-sarjassa ja SM-liigassa yhteensä 268 ottelua, joissa hänen tehopisteensä olivat 63 + 79 = 142 ja jäähymääränsä 121 minuuttia. SM-liigan pudotuspeleissä hän pelasi 22 ottelua, joissa tehopisteitä kertyi 3 + 4 = 7 ja jäähyminuutteja 26. Hän voitti Suomen-mestaruuden vuonna 1978 sekä saavutti lisäksi yhden SM-hopean ja yhden SM-pronssin. Kaski pelasi neljä vuotta Ruotsissa 1978-1982, kaksi vuotta Kiruna IFK:ssa ja kaksi vuotta Timrå IK:ssa.


title: Jari Kaski

text: Jari Kasken nuorempi veli Olli on myös entinen jääkiekkoilija.


title: Tauno Mäkelä

text: Tauno Mäkelä (s. 28. elokuuta 1954 Pori) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1973–1986 ja voitti yhden Suomen-mestaruuden.


title: Tauno Mäkelä

text: Mäkelä edusti koko pääsarjauransa ajan Porin Ässiä. Hän pelasi SM-sarjassa ja SM-liigassa yhteensä 437 ottelua, joissa hänen tehopisteensä olivat 139 + 170 = 309 ja jäähymääränsä 280 minuuttia. SM-liigan pudotuspeleissä hän pelasi 43 ottelua, joissa tehopisteitä kertyi 11 + 15 = 26 ja jäähyminuutteja 35. Hän voitti Suomen-mestaruuden vuonna 1978 sekä saavutti lisäksi kolme SM-hopeaa ja yhden SM-pronssin.


title: Tauno Mäkelä

text: Mäkelä pelasi maajoukkueessa vain vuoden 1974 alle 20-vuotiaiden MM-kisoissa, joissa teki viidessä ottelussa kolme maalia.


title: Pekka Mäkelä

text: Pekka Mäkelä (s. 28. huhtikuuta 1957 Pori) on suomalainen jääkiekkoilija. Hän pelasi hyökkääjänä SM-liigassa vuosina 1977–1984 ja voitti yhden Suomen-mestaruuden.


title: Pekka Mäkelä

text: Mäkelä edusti koko SM-liigauransa ajan Porin Ässiä. Hän pelasi SM-liigassa yhteensä 101 ottelua, joissa hänen tehopisteensä olivat 18 + 20 = 38 ja jäähymääränsä 10 minuuttia. SM-liigan pudotuspeleissä hän pelasi 26 ottelua, joissa tehopisteitä kertyi 4 + 5 = 9 ja jäähyminuutteja 6. Hän voitti Suomen-mestaruuden vuonna 1978 sekä saavutti lisäksi kaksi SM-hopeaa.


title: Martti Nenonen

text: Martti Nenonen (s. 20. toukokuuta 1957 Pori) on suomalainen jääkiekkoilija. Hän pelasi hyökkääjänä SM-liigassa vuosina 1977–1982 ja voitti yhden Suomen-mestaruuden.


title: Martti Nenonen

text: Nenonen edusti koko SM-liigauransa ajan Porin Ässiä. Hän pelasi SM-liigassa yhteensä 167 ottelua, joissa hänen tehopisteensä olivat 36 + 27 = 63 ja jäähymääränsä 38 minuuttia. SM-liigan pudotuspeleissä hän pelasi 26 ottelua, joissa tehopisteitä kertyi 1 + 2 = 3 ja jäähyminuutteja 6. Hän voitti Suomen-mestaruuden vuonna 1978 sekä saavutti lisäksi kaksi SM-hopeaa.


title: Ben Schrey

text: Ben Schrey (s. 7. marraskuuta 1957 Turku) on suomalainen entinen jääkiekkoilija. Hän pelasi maalivahtina SM-liigassa vuosina 1977–1981 ja voitti yhden Suomen-mestaruuden.


title: Ben Schrey

text: Schrey edusti koko SM-liigauransa ajan Porin Ässiä. Hän joutui tyytymään varamaalivahdin rooliin, ja vaikka hänen SM-liigatilastoistaan löytyy 56 runkosarjaottelua ja yhdeksän pudotuspeliä, pääsi hän pelaamaan vain neljässä runkosarjaottelussa. Hän voitti Suomen-mestaruuden vuonna 1978 ja saavutti lisäksi yhden SM-hopean.


title: Ben Schrey

text: Ammatiltaan Schrey on keittiömestari ja hän on toimii ravintola-alan opettajana Porin ammattiopistossa.


title: Guanosiinidifosfaattifukoosi

text: Guanosiinidifosfaattifukoosi eli GDP-fukoosi (CHNOP) on nukleotidisokeri, joka koostuu fukoosisokerista ja guanosiinidifosfaattinukleotidista. Yhdiste on fukoosin lähde erilaisissa glykoproteiineissa.


title: Guanosiinidifosfaattifukoosi

text: Eliöissä guanosiinidifosfaattifukoosia voi muodostua kahdella eri tavalla. Guanosiinidifosfaattimannoosista sitä muodostuu kahden entsyymin GDP-mannoosi-4,6-dehydrataasin ja FX-proteiinin katalysoimana. Guanosiinidifosfaattifukoosia muodostuu myös fukoosista fukokinaasin ja GDP-L-fukoosipyrofosfoylaasin katalysoimana.


title: Guanosiinidifosfaattifukoosi

text: Mikrobit tarvitsevat guanosiinidifosfaattifukoosia syntetisoidessaan biologisesti tärkeitä hiilihydraatteja, jotka sisältävät yhtenä komponenttina fukoosia. Se on myös fukoosin lähde glykosylaation yhteydessä ja fukoosiryhmän kiinnittäviä entsyymejä kutsutaan fukosyylitransferaaseiksi. Eräillä niistä on rooli syövän ja tulehduksien yhteydessä.


title: Peter Schamoni

text: Peter Schamoni (27. maaliskuuta 1934 – 14. kesäkuuta 2011) oli saksalainen elokuvaohjaaja, -tuottaja ja -käsikirjoittaja. Vuodesta 1957 vuoteen 2011 hän ohjasi 35 elokuvaa.


title: Peter Schamoni

text: Hänen vuoden 1966 elokuvansa "Kettujen rauhoitusaika" () esitettiin Berliinin elokuvajuhlilla, jossa se voitti Hopeisen karhun.


title: Len Bias

text: Leonard Kevin "Len" Bias (18. marraskuuta 1963 Landover, Yhdysvallat – 19. kesäkuuta 1986 Riverdale) oli yhdysvaltalainen koripalloilija. Bias tuli tunnetuksi atleettisuudestaan sekä hyvästä ponnistusvoimastaan. Muun muassa Washingtonian-lehti sanoo Biasin taidon ja karisman lähennelleen Michael Jordania.


title: Len Bias

text: Bias pelasi yliopistokoripalloa Marylandin yliopistossa. Hänet valittiin kaksi kertaa Atlantic Coast Conferencen vuoden pelaajaksi, minkä lisäksi hän voitti sarjan pistetilaston kahdesti. Biasin yliopistovalmentaja, Lefty Driesell, sanoi Biasin olleen konferenssin paras pelaaja sarjan siihenastisen historian aikana. Hänellä oli pehmeä heitto sekä nopeat jalat pelipaikalleen. Lisäksi Bias oli voimakasrakenteinen.


title: Len Bias

text: Vuoden NBA:n varaustilaisuudessa Boston Celtics varasi Biasin, sillä joukkueesta puuttui atleettisuutta. Vain pari päivää varaustilaisuuden jälkeen Bias lyyhistyi yliopistollaan, eikä häntä onnistuttu elvyttämään. Myöhemmin kuoleman syyksi paljastui kokaiinin yliannostus.


title: Erkki Hytönen

text: Erkki Olavi Hytönen (s. 27. toukokuuta 1933 Tampere) on suomalainen jääkiekkoilija, pelipaikaltaan hyökkääjä. Hän pelasi 39 maaottelua Suomen maajoukkueessa ja osallistui 18-vuotiaana Oslon 1952 olympialaisiin sekä vuosina 1954–1958 neljiin MM-kilpailuihin.


title: Erkki Hytönen

text: "Ekku" Hytönen edusti kotimaassa Tampereen Tapparaa (aik. Tammerfors Bollklubb) ja Tampereen Hilparaa. Hän pelasi SM-sarjassa 110 ottelua, joissa hänen tehopisteensä olivat 62 + 32 = 94. Hän voitti Suomen-mestaruuden vuosina 1953, 1954, 1955 ja 1959 sekä saavutti kaksi SM-hopeaa ja kolme SM-pronssia. Vuosina 1962–1965 hän toimi Tapparan ykkösvalmentajana ja saavutti mestaruuden vuonna 1964.


title: Darling (vuoden 2007 elokuva)

text: Darling on Johan Klingin Ruotsissa ohjaama elokuva vuodelta 2007.


title: Darling (vuoden 2007 elokuva)

text: Elokuva kertoo kahdesta työttömäksi jäävästä tukholmalaisesta. Eva (Michelle Meadows) on nuori muotikaupan myyjä, joka viihtyy keskustan rikkaiden seurapiireissä. Bernhard (Michael Segerström) on kuusikymppinen insinööri, josta ei olla työmarkkinoilla enää kiinnostuneita.


title: Ranskan keisarikunta

text: Ranskan keisarikunta voi tarkoittaa:


title: Strikeforce: Revenge

text: Strikeforce: Revenge oli toinen Strikeforcen vapaaottelutapahtuma. Se pidettiin San Joséssa HP Pavilion at San Jose -urheiluhallissa 9. kesäkuuta 2006. Alistair Overeem otteli ensimmäistä kertaa Pohjois-Amerikassa.


title: Kiulu

text: Kiulu on astia, josta heitetään saunassa vettä kiukaalle. Se on perinteisesti puusta valmistettu pienehkö kimpiastia, jonka kimpilaudoista yksi on muita pidempi siten, että laudan yläpää muodostaa kädensijan. Toisaalta jotkin kiulut on valmistettu metallista, paitsi kädensija puusta.


title: Kiulu

text: Ennen lypsykoneiden yleistymistä kiuluja käytettiin myös lehmiä lypsäessä, jolloin maito suihkusi utareista "lypsinkiuluun".


title: Lauri Silván

text: Lauri Johannes Silván (s. 13. maaliskuuta 1932 Tampere) on suomalainen jääkiekkoilija, pelipaikaltaan hyökkääjä. Hän pelasi 22 maaottelua Suomen maajoukkueessa ja osallistui Oslon olympialaisiin 1952 ja Tukholman MM-kilpailuihin 1954.


title: Lauri Silván

text: "Late" Silván edusti kotimaassa Tammerfors Bollklubbia. Hän pelasi SM-sarjassa 43 ottelua vuosina 1950–1955 ja kokosi tehopisteitä 23 + 23 = 46. Hän voitti Suomen-mestaruuden vuosina 1953, 1954 ja 1955 sekä saavutti SM-pronssia vuonna 1951. Pituudeltaan Silván oli 185 senttimetriä.


title: Marylandin yliopisto (College Park)

text: Marylandin yliopisto (, joskus lyhenteillä UM, UMD, UMCP tai Maryland) on julkinen tutkimusyliopisto, joka sijaitsee College Parkin kaupungissa Marylandissa, lähellä Washingtonin rajaa. Yliopisto on perustettu vuonna 1856 ja se on Marylandin yliopistojärjestelmän pääyliopisto. Yliopistoon kirjoittautui vuonna 2010 yli 37 000 opiskelijaa, joten se on osavaltion suurin yliopisto ja suurin Washingtonin metropolialueen yliopistoista.


title: Kauko Mäkinen

text: Kauko Kalle Mäkinen (20. heinäkuuta 1927 Tampere – 5. elokuuta 1968 Tampere) oli suomalainen jääkiekkoilija. Hän pelasi yhdeksän maaottelua Suomen maajoukkueessa ja osallistui Oslon olympialaisiin 1952 ja Pariisin MM-kilpailuihin 1951.


title: Kauko Mäkinen

text: Mäkinen edusti kotimaassa Tampereen Ilvestä. Hän pelasi SM-sarjassa 39 ottelua vuosina 1947–1953 ja kokosi tehopisteet 7 + 6 = 13. Hän voitti Suomen-mestaruuden vuosina 1950, 1951 ja 1952.


title: Jumalan puolustus

text: Jumalan puolustus: Usko – ajatus – runo on vapaa-ajattelija Väinö Voipion vuonna 1961 julkaisema uskontokriittinen kirja. Teoksen kustansi Gummerus.


title: Pekka Myllylä

text: Pekka Aleksander Myllylä (s. 7. heinäkuuta 1932 Tampere) on suomalainen jääkiekkoilija, pelipaikaltaan maalivahti. Hän pelasi viisi maaottelua Suomen maajoukkueessa ja osallistui Oslon olympialaisiin 1952.


title: Pekka Myllylä

text: Myllylä edusti kotimaassa Tampereen Ilvestä. Hän pelasi SM-sarjassa 53 ottelua vuosina 1950–1958 ja voitti Suomen-mestaruuden vuosina 1951, 1952 ja 1957.


title: Kahleissa vai vapaana

text: Kahleissa vai vapaana: Hyvä – paha – synti on vapaa-ajattelija Väinö Voipion vuonna 1967 julkaisema uskontokriittinen kirja, joka käsittelee uskonnollista ja uskonnotonta etiikkaa. Teoksen kustansi Gummerus.


title: Kahleissa vai vapaana

text: Voipio kirjoittaa pyrkivänsä tekemään rajanvetoa kristilliseksi moraaliksi nimitetyn heteronomisen eli toislakisen uskonnollisen moraalin ja ”luonnollisen moraalin” välillä. Heteronomisessa moraalissa moraaliset ohjeet (, laki) on saatava toiselta ("heteros") taholta. Moraalin tulisi siis riippua ”Jumalan tahdosta”. Tämän vastakohtana on autonominen moraali, jossa yksilö itse ("autos") on kehittänyt elämänsä ohjeistoksi, ”eksyttävästi sanottuna laiksi” ("nomos"). ”Itse kehittänyt” tarkoittaa että tämä moraaliohjeisto on kehittynyt ihmiselämän vaatimuksista. ”Sen synnyttää ja sitä kannattaa ihmisen ymmärrys, hänen tietonsa, tunteensa ja tahtonsa vaatimukset. Sen muotoilijana ja edelleenkehittäjänä on kokemus, polvesta polveen koettu taju ihmiselämän rauhallisuuden ja turvallisuuden tarpeista ja niiden tyydyttämisen keinoista.” Tämän luonnollisen tai yleisinhimillisen moraalin eräänä keskeisenä ohjeena on vanha kultainen sääntö.


title: Kahleissa vai vapaana

text: Yleisinhimillinen moraali perustuu ihmisten yhteiselämän tarpeisiin. Koska ihmiset elävät erilaisissa ympäristöissä, heidän tarpeensa vaativat erilaisia ohjeita. Tässä mielessä luonnollinen moraali on suhteellista. Luonnolliseen moraaliin kasvataan kokemuksen kautta. Ihmisen oppaana on omatunto, joka tuntee mikä on moraalista tietyssä yhteisössä eli mikä menettely kussakin yhteisössä on eri tapauksissa hyvää ja oikeata vastakohtanaan paha ja väärä. Yksilö voi myös tietoisesti toimia sivuuttaen yhteisössään vallitsevaa moraalia joiltakin osin, mutta silti omatuntoaan seuraten. Näin tapahtuu, kun henkilö on henkisen elämänsä keittymisen johdosta ”kasvanut ohi” joistakin yhteisönsä moraaliohjeista, esimerkkinä Sokrates. Tämän valinnan vapauden mukana tulee myös vastuu. ”Henkilö, joka kapinoi yhteisönsä moraaliohjeistoa vastaan omantuntonsa pakottamana, ei saata olla tajuamatta menettelynsä vaaranalaisuutta moraalin kunnioittamiseen nähden.” Yksilö voi ottaa vastuun tietoisena moraalin kehitysmahdollisuudesta ja -tarpeesta. Moraalin arvo korostuu epämoraalisen toiminnan kohdalla. Moraalinen tietoisuus vahvistuu, kun koetaan tehtävän pahaa. Väärä teko ”huutaa vastakohtaansa”. Moraaliohjeet ilmaistaankin usein kieltoina.


title: Kahleissa vai vapaana

text: Voipion mukaan moraali on vanhempi ilmiö kuin uskonto. Jo ihmisten ensimmäiset yhteisömuodot edellyttivät omia moraaliohjeita. ”Alkumoraali” luontui jokaisen yhteisön olemukseen kuuluvana ainesosana. Myöhemmin yhteisöjen liittyessä toisiinsa moraalin piiri laajeni, mihin kehitykseen myös uskonnot vaikuttivat. Etiikka tutkii pyrkimystä toteuttaa siveellisyyttä. Antiikin sofisteista alkaen länsimaissa on kehitety autonomista etiikkaa. Sokrates etsi muun muassa vastausta kysymykseen, miten yhteiskuntaelämä voi olla onnellista. Sokrateen mukaan oikea tieto saa aikaan, että ihmiset toimivat oikein. Platonin ideaoppi tuli Voipion mukaan vaarantamaan luonnollisen autonomisen moraalin ajatusta. Moraali joutuu sopeutumaan tuonpuoleisiin esikuviin. Platonilla oli esillä myös ajatus hyveen palkitsemisesta kuolemanjälkeisessä elämässä. Immanuel Kantin ja Voltairen tavoin Platon ajatteli, että valtiovalta tarvitsee uskontoa järjestyksen ylläpitämiseksi rahvaan keskuudessa.


title: Kahleissa vai vapaana

text: Stoalaiset samastivat maailmanjärjen ja luonnonlain ja katsoivat, että ihmisen on sopeutettava toimintansa tämän mukaisesti. Ihmisen tulee hallita tunteitaan, jotta voi toteuttaa hyvettä. Onni ei stoalaiselle ole itseisarvo vaan seuraus hyveestä. Elämän tarkoituksena ei ole onni vaan mielenrauha. Viisaalle mikään ei ole pahaksi: mitä ei voi välttää, se on kestettävä niin kuin olisi itse tahtonut sen, mikä tapahtui. Myöhemmin stoalaisuus läheni uskonnollisia näkemyksiä. Seneca painotti, että ihmisen tuli kaikessa alistua jumalan tahtoon. Albert Schweitzerin mukaan Senecan, Epiktetoksen ja Marcus Aureliuksen ajattelussa stoalaisuus kehittyy yleisen ihmisrakkauden etiikaksi. Schweitzer vertaa stoalaisuutta tässä suhteessa aikaisempaan kungfutselaisuuteen ja myöhempään valistusajatteluun. Stoalaisuus joutui vastakkain kristinuskon kaksijakoisen todellisuuskäsityksen ja ihmisen pahuutta korostavan opin kanssa. Voipion mukaan kristillinen etiikka peri stoalaisuuden ainesosat. Voipion mukaan kristilliset evankeliumit ovat stoalaisen ajan tuotteita, mikä näkyy Jeesuksen vuorisaarnassa ja Paavalin korinttolaiskirjeen rakkauden ylistyksessä.


title: Kahleissa vai vapaana

text: Voipion mukaan teonomisen eli jumalanlakisen moraalin ratkaisevana tekijänä itämaisessa yhteiskunnassa oli kuninkaan jumalallisuus, jumalkuninkuus. Jumalkuningas saattoi olla ylimmäinen pappi. Yhteiskunnan moraaliohjeiston tärkeimmäksi ohjeiksi tulevat ne, jotka säätävät, mitä velvollisuuksia kansalla on jumalkuningastaan kohtaan. Häneen nähden kansalla ei ole mitään oikeuksia, ihmiset eivät ole kansalaisia vaan alamaisia. Korkein hyvä on noudattaa jumalhallitsijan käskyjä. Hänen tahtonsa on ehdoton auktoriteetti. Jahve erosi muista jumalkuninkaista siinä, että tämä oli ihmiselle näkymätön. Hänen käskyjensä rikkominen on kapinaa, syntiä. Jo pelkkä uskonpuute on syntiä: vanhastaan kristinuskossa ajatellaan että epäuskoinen on jumalan ja tämän käskyjen kieltäjä. Ajatellaan, että tällainen on kapinaa, joka syntyy väärästä itsekorotuksesta, kuten tarun Saatanalla.


title: Pelotuksen uskonto

text: Pelotuksen uskonto on vapaa-ajattelija Väinö Voipion vuonna 1969 julkaisema uskontokriittinen kirja. Teoksen kustansi Gummerus. Teos on aiheiltaan jatkoa Voipion aikaisemmille teoksille "Jumalan puolustus" (1961) ja "Kahleissa vai vapaana" (1967). Voipio kirjoittaa, että kristinuskon Jumalassa ei voi tavata niitä ominaisuuksia, jotka jumalalle opin mukaan pitäisi kuulua. Täten ainakaan sellaista jumalaa ei voi olla olemassa. Teoksen jälkeen Voipiolta ilmestyi vielä lyhyt kirja "Vihreä katkismus: ”Ikuisten totuuksien” tarkastelua", jonka kustansi Vapaa-ajattelijain liitto.


title: Pelotuksen uskonto

text: Voipio selittää kirjoittamisensa vaikuttimensa kokemuksen siitä, että kristinusko synnyttää ihmisissä vaikeaa elämän- ja kuolemanpelkoa. Epäusko on Suomessa lisääntynyt ”valistuneissa piireissä”, mutta esimerkiksi ”raamattukritiikin tulokset eivät ole ylettyneet laajojen kansalaiskerrosten tietouteen”. Aikaisemmin uskontoa suojeltiin sensuurilla ja uskontorikoslaeilla, nykyisin papisto pitää otteessaan lastenkasvatusta. Suomessa luterilainen kirkko on yhä valtiokirkko, joka on sekä laillisten että käytännöllisten etuoikeuksiensa ansiosta vaikutusvaltainen poliittinen ja kulttuurinen tekijä. Lukuisat kirkot muistuttavat siitä kuinka pyhäköt on kautta historian rakennettu orja- ja pakkotyönä.


title: Pelotuksen uskonto

text: Voipio kirjoittaa kristinuskon ylläpitävän vaikutuspiirissään ”pinnallista sidonnaista ajatustapaa, jollainen on asiallisia perusteita vaativan ajattelun suoranainen vastakohta. Lisäksi uskotellaan, että uskonto kaikkineen olisi jotakin erittäin syvällistä kun se operoi ns. perimmäisten kysymysten parissa (lue: perittyjen uskomusten parissa). On korkea aika vastustaa kaikin keinoin sitä ylivaltaa, mikä kristinuskon julistuksella on yhteiskunnan kasvatuksellisella alueella.” Voipion mukaan kristinusko tulee käsittää menneitten vähätietoisten aikojen tuotteeksi, joka elättää asiallista ajattelua murtavaa taikauskoa.


title: Pelotuksen uskonto

text: Kristinusko on levittänyt käsitystä, että ihmisillä olisi jokin synnynnäinen käsitys jumalasta. Uskontotieteessä eli uskontososiologiassa ja uskontopsykologiassa uskontojen synty selitetään ilman yliluonnollista. Alkukantainen ihminen käsittää luonnonilmiöt yliluonnollisen voiman tai olennon, esimerkiksi ukkosenjumalan aiheuttamiksi.


title: Pelotuksen uskonto

text: Jumalolentoja pelätään ja niitä pyritään lepyttämään sen mukaisesti kuin heimon tietäjät selittivät. Tietyillä seuduilla tällaista jumalaa kutsuttiin Jahveksi. Tämä tunnettiin vaarallisena ja vihaa uhkuvana jumaluutena. Itämaisen perimätiedon mukaisesti hän ilmoitti heimolleen määräyksensä laintauluissa. Myöhemmin ajatusta Jahvesta kehitettiin edelleen ja selitettiin, että tämä on ainoa jumala kaikkeudessa. Muotoiltuun synkretistiseen eli sekauskontoon omaksuttiin myös Jahven pyhä viha. Jahven nimi jätettiin kuitenkin peittoon. Jumalaa myös luonnehdittiin yksijumalisen Jahven vastakohdaksi käyttäen mallina hellenisen ajan pelastususkontojen jumalia. Tällaisenä jumalalla on neitsyestä syntynyt poika, joka saa ”vapahtajana” keskeisen sijan palvonnassa. Lisäksi omaksuttiin kaksijakoinen oppi Saatanasta, oppi kuolemanjälkeisestä elämästä sekä kolminaisuusoppi, jossa jumala on yksi henkilö kolminaisuudessa.


title: Pelotuksen uskonto

text: Kristinuskon mukaan jumala on ehdottomasti olemassa ja hän on ilmoittanut itsensä ihmisille Raamatussa. Uskontohistoriassa on kuitenkin ilmoituksen sijaan nähtävissä erottamaton yhteys Israelin uskonnon ja muiden lähi-idän uskontojen välillä. Raamattu itsensä todistajana on kehäpäätelmä. Raamattu sisältää lukuisia ristiriitaisuuksia, joita on selitetty lukemattomilla eri tavoilla. Uskontojen historia tuntee lukemattomia eri jumalia.


title: Pelotuksen uskonto

text:
Kristillisen teologian mukaan Raamatun sisältämän ”erityisen ilmoituksen” lisäksi jumala on antanut tiedon olemassaolostaan ihmisille muutakin tietä. Tätä kutsutaan kristinuskossa ”yleiseksi ilmoitukseksi”.
Jumalan olemassaoloa on pyritty todistamaan. ”Voitaneen täysin syin sanoa, että niin monia todistuksia kuin Jumalan olemassaolosta onkin esitetty, niin yhtä monet niistä ovat joutuneet kritiikin murentamiksi.”


title: Pelotuksen uskonto

text: On myös väitetty, että ei voida todistaa, että jumalaa ei ole olemassa. Voipion mukaan tämä väite pitää varmaankin paikkansa, jos kyseessä on ominaisuuksiltaan ja toiminnoiltaan määrittelemätön olio, jonka olemassaolosta tai olemattomuudesta ei voi sanoa yhtään mitään. Sen sijaan jumalan olemattomuuden todistaminen oikeaksi voi olla pätevää silloin kun kysytään, onko jokin uskonnossa määritelty jumala todellinen vai ei. Tietty jumala, esimerkiksi kristinuskon jumala, ei enää ole sama jumala, jos tällä jumalalla ei ole jotakin keskeistä ominaisuutta, joka sille on annettu.


title: Pelotuksen uskonto

text: Kristinuskon mukaan jumalan käsitteeseen kuuluu ominaisuuksia, jotka edellyttävät toisiaan: kaikkivaltius, kaikkihyvyys, henkilöllisyys ja vaikuttaminen tahdolla kaikkeen siihen, mitä todellisuudessa tapahtuu. Jumalan tahto ohjaa ihmiskunnan historiaa. ”Jos tämä täydellinen ohjaus – jolta ei mikään jää salaan, koska kaikkivoipuuden liitännäisenä on kaikkitietävyys – menee vikaan yhdessäkin yksittäistapauksessa, se avaa ovet tuhansille turhautumille ja todistaa siitä, ettei kysymyksessä ole kaikkivoipa rakastava ja oikeamielinen Jumala.”


title: Pelotuksen uskonto

text: Väite johdatuksesta ei voi olla tosi, koska ihmiskunnan historia on täynnä pahuutta. Lisäksi kristinuskon jumala on perustanut helvetin eli ikuisen kärsimyksen vihollisilleen. Sinne tuomitaan ne, joita jumala ei ”kaikkivoipaisuudestaan huolimatta saa taivutetuksi ottamaan vastaan uskoa”. Vanhan kristillisen käsityksen mukaan ”autuaat taivaassa” saavat ilonsa siitä, kun näkevät tuomittujen kituvan helvetissä. Kristinuskon jumala on vailla tämän uskonnon itsensä edellyttämiä tunnusmerkkejä. ”Katson siis todistetuksi, ettei kristinuskon julistamaa Jumalaa ole olemassa.”


title: Pelotuksen uskonto

text: Voipion mukaan kristillinen kirkko pyrkii sopeutumaan nykyaikaan muuntamalla julistusta piilottamalla siitä ahdistavaa ainesta, kuten puhetta synnistä ja kadotuksesta. ”Tämä menettely tekee julistuksen kaksikasvoiseksi ja epäaidoksi, jopa vilpilliseksi”. Voipio mainitsee Martti Lutherin, joka on ”hirvittävässä synninahdistuksessaan” eräänlainen tunnuskuva kristinuskon kaksijakoisuudesta. Lisäkuormaa Luther sai aikakaudelleen ominaisesta pahojen henkien pelosta. Lutherin henkinen kamppailu on esimerkki siitä, miten pelottava jumala kristinuskon jumala on ja että kristinusko on ”pelotuksen synkkä uskonto”.


title: Pelotuksen uskonto

text: Voipio kertoo yhtyvänsä niihin ajattelijoihin, jotka vaativat yleisinhimillistä etiikkaa. Sen muodostavat hänen mukaansa ihmiselämälle välttämättömät arvot: totuuden vaade, oikeudenmukaisuus, lähimmäisenrakkaus, yksilön arvon kunnioitus sekä vapaus ja vastuu toisiinsa korreloituvina. Voipion mukaan voidaan sanoa, että nämä kaikki yhtyvät vanhassa kultaisessa säännössä. Kaikkeus ja elämä voidaan nähdä selittämättömänä, valtavana ihmeenä, jonka selitysperusteeksi ei tarvita mielikuvituksen luomaa ”ikuista olentoa” tai vastaavaa. ”Sydän ei voi hyväksyä mitään mikä rakennetaan epätodelle olkoon kysymyksessä erhe tai valhe.”


title: Maj Bylock

text: Maj Bylock (s. 21. maaliskuuta 1931 Visby) on ruotsalainen kirjailija. Bylock syntyi Gotlannissa, ja hänen perheensä muutti Värmlantiin, kun hän oli 12-vuotias. Hän opiskeli kansakoulunopettajaksi ja työskenteli tässä ammatissa vuoteen 1961 saakka.


title: Maj Bylock

text: Kirjailijanuransa alussa Bylock kirjoitti historian ja uskonnon oppikirjoja, ja sittemmin hän on julkaissut kymmeniä lasten- ja nuortenromaaneja sekä aikuisille kirjoitettuja romaaneja ja romaanisarjoja. Monet hänen teoksistaan sijoittuvat historiaan. Hän on myös mukaillut maailmankirjallisuuden klassikoita ruotsiksi.


title: Maj Bylock

text: Bylockille myönnettiin Astrid Lindgren -palkinto vuonna 1990.


title: Maj Bylock

text: Bylockin romaaneista on suomennettu "Salainen ystävä" ja "Uponneiden laivojen lahti".


title: Mario Party 5

text: Mario Party 5 on Hudson Softin kehittämä ja Nintendon julkaisema "Mario Party" -pelisarjan viides osa. Peli julkaistiin Pohjois-Amerikassa 10. marraskuuta, Japanissa 23. marraskuuta ja Euroopassa 5. joulukuuta 2003. Peli on toinen "Mario Party" -peli, joka on kehitetty Nintendo GameCubelle.


title: Mario Party 5

text: Peli sijoittuu Dream Depotin kuvitteelliseen maailmaan, joka sisältää seitsemän erilaista pelilautaa. Yksinpelissä pelaajan kuuluu voittaa lukuisia pelejä Koopa Kidsejä vastaan ja pysäyttää Bowser valloittamasta Dream Depotia. Peli sisältää myös moninpelitilan, jossa pelataan muita pelaajia vastaan valikoidulla pelilaudalla, sekä lukuisia minipelejä, joita pelataan aina kun jokainen pelaaja on mennyt yhden vuoron läpi.


title: Mario Party 5

text: Arvostelijat pitivät uusista minipeleistä, vaikka joitakin lukuisia vanhoja ongelmakohtia kritisoitiin. Pelistä tuli osa Nintendon Player’s Choice -kokoelmaa vuonna 2004 ja samana vuonna peli voitti myös Console Children -palkinnon.


title: Mario Party 5

text: "Mario Party 5" sisältää aiemmista" Mario Party" -peleistä tutun pelaamistyylin, jossa täytyy kiertää ympäri pelilautaa ja voittaa muut Mario-hahmot. Pelaajan tavoitteena on aiempien pelien tapaan saada eniten tähtiä, joita voi ostaa erikseen näytetyiltä paikoilta.


title: Mario Party 5

text: Kolikoista suuren osan saa voittamalla minipelejä jotka alkavat aina kun jokainen pelaaja on käyttänyt oman vuoronsa. "Party Modessa" pelaajat voivat pelata valitulla pelilaudalla joko toisiaan vastaan tai pareittain. Edeltäjänsä tavoin pelaaja voi määrätä erien määrän ja säätää tekoälyohjattujen hahmojen vaikeustasoa.


title: Mario Party 5

text: "Mario Party 5" sisältää kymmenen pelattavaa hahmoa, joihin lukeutuu kolme lisähahmoa Toad, Boo ja Koopa Kid. Hudson Soft poisti Donkey Kongin pelattavista hahmoista, mutta hänet voi kuitenkin kohdata "DK-ruudussa", jossa pelaaja voi saada lisää kolikoita tai lisää tähtiä. Edeltäjäpelit käyttivät avustekauppoja ainoina paikkoina joista pystyi saamaan avusteita, mutta "Mario Party 5" käyttää "capsule systemiä". Capsulesit eli kapselit ovat säiliöitä, jotka pitävät tiettyä avustetta jonka saa kun ohittaa Capsule Machinen pelilaudalla. Avusteilla on eri tarkoitukset tässä pelissä kuten edeltäjässä.


title: Mario Party 5

text: Pelilaudat sisältävät Dream Depotiin liittyvän teeman, joista jokaisella on Dream-teksti lopussa paitsi Bowser's Nightmare -laudalla. Jokainen lauta sisältää muutaman tyyppisiä ruutuja, joissa voi pelata erikoisia minipelejä, joita ei voi pelata säännöllisesti. Jotkut ruudut, erityisesti "happening"-ruudut sisältävät aina joko pahan tai hyvän yllätyksen; esimerkiksi Mecha Bowseria muistuttava iso robotti ampuu kaikki ne pelaajat lähtöön, jotka joutuvat kyseiseen ruutuun. Tämä juttu sijaitsee Toy Dream -laudalla.


title: Mario Party 5

text: Pelaaja pystyy pelaamaan avattuja minipelejä ”Minigame Modessa”. Siellä minipelit ovat luokiteltu eri luokkien mukaan jotka ovat 4 pelaajan peli, 2 vastaan 2 sekä 1 vastaan 4. Kyseisestä tilasta voi löytää myös Donkey Kongin ja Bowserin minipelejä. Battle-minipelit ovat tuttuja "Mario Party 4":sta. Tässä pelissä ei ole ”Free Play” -muotoa Minigame Modessa, mutta vastineeksi pelissä voi tehdä ”Tournamentteja” ja ”Minigame Circuitteja”. "Bonus Modessa" on laajoja pelejä, joita ei ole muissa minipelitiloissa tai koko pelissä: peleihin kuuluu muun muassa lentopallo ja jääkiekko.


title: Mario Party 5

text: "Mario Party 5" sisältää ”Super Duel” -muodon, jossa pelaaja voi ohjata erilaisia ajoneuvoja. Jokaisen ajoneuvon komponentin voi ostaa erikseen; näiden osien ei tarvitse yhdistyä tyylillisesti ja edistää ajoneuvon tilastoja muun muassa terveyden ja nopeuden osalta. Kun ajoneuvo on koottu ja nimetty, se voi sitoutua robottien tai ihmisten kanssa Single-otteluissa tai Tournamenteissa.


title: Mario Party 5

text: "Mario Party 5":n tarinatila on täysin erilainen kuin "Mario Party 3":n tai "Mario Party 4":n tarinatilat. Tarinassa on kolme erilaista Koopa Kidiä (punainen, vihreä ja sininen). Ainoa tapa päihittää heidät ja läpäistä pelilaudat on viedä heiltä kolikot. Peli päättyy, jos pelaaja ei saa kaikkia kolikoita tai päihitä kaikkia Koopa Kidejä 15 erässä.


title: Mario Party 5

text: Kun pelaaja on läpäissyt kaikki viisi pelilautaa, hän kohtaa Bowserin viimeisessä tasossa nimeltään Frightmare, jossa pelaaja ottelee yksi vastaan yksi -tyyppisen minipelin Bowseria vastaan. Kyseisessä taistelussa on neljä osaa. Ensin pelaaja ottelee robotti Koopa Kidsejä vastaan, sitten pelaajan pitää selviytyä 30 sekuntia kolmen tulirenkaan keskuudessa, jonka jälkeen pelaaja kohtaa Bowserin. Pelaajan pitää saada Bowser hyppäämään laatalle kolme kertaa läpäistäkseen osa 3:n. Osa 4 on viimeinen taistelu, jossa Bowser kasvaa ja sen jälkeen pelaajan täytyy heittää tulipalloja viidesti Bowseriin läpäistäkseen pelin. Voittaessaan pelaaja avaa seitsemännen pelilaudan, Bowser's Nightmare -laudan.


title: Mario Party 5

text: Nintendo esitteli "Mario Party 5":n ensimmäistä kertaa E3 2003-messuilla. Pelattavassa demossa oli kahdeksan minipeliä. Julkaisun jälkeen Nintendo antoi "Mario Party 5":lle Player’s Choice -tunnuksen, joka annettiin yli miljoonan kappaleen myynnin takia.


title: Matti Holma

text: Matti Holma, alkuaan Suorsholma (1817–1900) oli alahärmäläinen talonpoika, lautamies ja valtiopäivämies.


title: Matti Holma

text: Holma syntyi torpparin poikana mutta oli sittemmin Suorsholman eli Holman talon isäntänä. Hän toimi Alahärmässä kihlakunnanoikeuden lautamiehenä puukkojunkkarien aikaan, toimien nimismiehen ja varanimismiehen apuna ”häjyjä” vangittaessa. Lautamiehen tehtävässään hän osallistui muun muassa Matti Haapojan vangitsemiseen. Holma toimi myös seurakunnan köyhäinhoitolautakunnan jäsenenä.


title: Matti Holma

text: 45 vuoden ikäisenä Holma valittiin talonpoikaissäädyn edustajana Helsingin valtiopäiville 1863 Pohjanmaan keskisestä alisesta kihlakunnasta. Kaksikielisestä vaalipiiristä hänet valittiin suomenkielisen vähemmistön ehdokkaana manttaaliäänten enemmistöllä.


title: Matti Holma

text: Holman puheenvuorot valtiopäivillä osoittavat hänen kantansa ja käsitystensä pohjautuneen oman kotipaikkakuntansa oloihin. Maatalouden kehittäminen oli hänelle ensisijaista. Valtiopäivätyöskentelyn aikana Holma lisäksi oppi arvostamaan erityisesti kansakouluhankkeen merkitystä. Marras-joulukuun vaihteessa 1863 hänet nimettiin talonpoikaissäädyn talousvaliokunnan varajäseneksi.


title: Matti Holma

text: Matti Holmalle on pystytetty muistomerkki vuonna 2001 Alahärmän kirkonkylään kunnantalon eteen.


title: Anton Husgafvel

text: Anton Husgafvel (vuodesta 1936 Salmenkylä, 26. syyskuuta 1900 Pirkkala – 17. kesäkuuta 1980 Helsinki) oli suomalainen yleisurheilija. Hän oli 1920-luvulla Suomen parhaita pikajuoksijoita ja kilpaili vuoden 1924 olympialaisissa.


title: Anton Husgafvel

text: Husgafvel karsiutui Pariisin 1924 olympialaisissa 100 metrin juoksun ja 4 × 100 metrin viestijuoksun alkuerissä. Hän voitti Helsingin Kisa-Veikkojen joukkueessa 4 × 100 metrin viestijuoksun Suomen-mestaruuden vuosina 1923–1928. Henkilökohtaisilla matkoilla hän sai SM-hopeaa 100 metrillä vuosina 1923 ja 1926, 200 metrillä vuosina 1923, 1925, 1926 ja 1928 ja 400 metrillä vuonna 1923 sekä SM-pronssia 100 metrillä vuonna 1925 ja 200 metrillä vuonna 1924.


title: Anton Husgafvel

text: Yleisurheilu-uransa jälkeen Salmenkylä kilpaili suunnistuksessa sekä toimi muun muassa Suomen Urheiluliiton ja Suomen Valtakunnan Urheiluliiton johtoportaassa sekä Kenttäurheilijain ja Helsingin Suunnistajien puheenjohtajana. Hänen poikansa Matti ja Juhani Salmenkylä ovat myös tulleet tunnetuiksi urheilun saralla.


title: Mantou

text: Mantou on perinteinen pohjoiskiinalainen ruokalaji, joka muistuttaa hieman pullaa. Mantou tehdään vehnästä valmistetusta taikinasta höyryttämällä. Mantouta ei mausteta tekovaiheessa, vaan ruokailija voi itse maustaa sen ruokailuvaiheessa.


title: Reijo Halme

text: Reijo Edvard Halme (13. maaliskuuta 1899 Tampere – 8. huhtikuuta 1941 Tampere) oli suomalainen yleisurheilija. Hän oli 1920-luvulla Suomen parhaita pikajuoksijoita ja kilpaili vuoden 1924 olympialaisissa.


title: Reijo Halme

text: Halme karsiutui Pariisin 1924 olympialaisissa 100 metrin juoksun toisissa alkuerissä ja 4 × 100 metrin viestijuoksun alkuerissä, joissa joukkue teki Suomen-ennätyksen 42,6 s. Tampereen Pyrintöä edustanut Halme voitti SM-kultaa 4 × 100 metrin viestijuoksussa vuonna 1921 sekä sadalla ja 200 metrillä vuonna 1924. Hän sai SM-hopeaa pituushypyssä vuonna 1920 sekä SM-pronssia 100 metrillä vuosina 1922 ja 1927 ja 200 metrillä vuonna 1922. Vuosina 1922 ja 1923 hän kilpaili maaottelussa Ranskaa vastaan ja voitti jälkimmäisellä kerralla 100 metrin kilpailun. Hän juoksi 100 metriä parhaimmillaan aikaan 10,6 s mutta sitä ei hyväksytty Suomen-ennätykseksi. Vuonna 1923 hän sivusi virallisesti SE-tulosta 10,8 s.


title: Reijo Halme

text: Asianajajana ja sotatuomarina työskennellyt Halme kuoli huhtikuussa 1941.


title: Erik Åström

text: Erik Johannes Åström (23. helmikuuta 1902 Helsinki – 25. huhtikuuta 1971 Helsinki) oli suomalainen yleisurheilija. Hän oli 1920-luvulla Suomen parhaita pikajuoksijoita ja kilpaili vuoden 1924 olympialaisissa. Seuratasolla hän edusti huippuvuosinaan HIFK:ta. Alkuperäinen seura 1910-luvun lopulle asti oli Tornion Pyry.


title: Erik Åström

text: Åström karsiutui Pariisin 1924 olympialaisissa 400 metrin juoksun ja 4 × 400 metrin viestijuoksun alkuerissä. Hän edusti Suomea neljässä maaottelussa, joissa hän saavutti kolme lajivoittoa. Kotimaassa hän edusti HIFK:ta ja voitti Suomen-mestaruuden 200 metrillä vuosina 1921, 1925, 1926 ja 1927, 400 metrillä vuosina 1925, 1926 ja 1927, 4 × 100 metrillä vuonna 1922 sekä 4 × 400 metrillä vuosina 1922–1927 ja 1930. Hän teki 200 metrillä Suomen-ennätyksen 22,1 s vuonna 1925 ja sivusi samana vuonna 400 metrin Suomen-ennätystä 49,0 s.


title: Erik Åström

text: Åström pelasi myös jääpalloa Viipurin IFK:n ja Helsingin IFK:n joukkueissa, sekä yhden maaottelun Suomen maajoukkueessa. Hän toimi Suomen olympiajoukkueen johtotehtävissä Lontoon 1948 kisoissa ja järjestelytoimikunnan jäsenenä Helsingin 1952 olympialaisissa sekä Svenska Finlands Idrottsförbundin puheenjohtajana vuosina 1947–1956 ja Finlands Svenska Centralidrottsförbundin puheenjohtajana 1960-luvulla.


title: Erik Åström

text: Erik Åströmin veli Gunnar Åström menestyi jalka- ja jääpalloilijana mutta kilpaili myös pikajuoksijana.


title: Francis Manioru

text: Francis Manioru (s. 17. syyskuuta 1981) on salomonsaarelainen yleisurheilija, joka kilpailee pikajuoksussa.


title: Francis Manioru

text: Manioru osallistui olympialaisiin ensimmäisen kerran Ateenassa 2004. Hän oli tuolloin kisojen avajaisissa maansa lipunkantaja ja kilpaili 100 metrillä, jolla hän putosi jo ensimmäisellä kierroksella jäätyään eränsä seitsemänneksi Manioru juoksi kisoissa ennätyksensä 11,05 sekuntia. Hän karsiutui alkuerissä myös sisäratojen MM-kisoissa 2006, vaikka pinkoi 60 metrin matkalla ennätysaikansa 7,07. Manioru ei päässyt ensimmäiseltä kierrokselta jatkoon myöskään Kansainyhteisön kisoissa 2006 eikä sisäratojen maailmanmestaruuskilpailuissa 2008. Hän jäi ennätysajastaan vain neljä sekunnin sadasosaa Pekingin olympialaisissa 2008, mutta oli alkueränsä viimeinen eikä päässyt toiselle kierrokselle. Daegun MM-kilpailuissa 2011 hän ei päässyt jatkoon 100 metrin karsintakierrokselta.


title: Ios

text: Ios voi viitata seuraaviin:


title: Tanssiakatemia

text:
Tanssiakatemia () on australialainen, nuorille suunnattu draamasarja. Tanssiakatemian ensimmäisen jakso sai ensi-iltansa 31. toukokuuta 2010. Sarjan toinen tuotantokausi ilmestyi 12. maaliskuuta 2012. Kolmas tuotantokausi alkoi 8. heinäkuuta 2013.
Suomessa Tanssiakatemian ensimmäinen kausi alkoi 27. helmikuuta 2011 ja toinen tuotantokausi sai ensi-iltansa 4. kesäkuuta 2012 Yle TV2 -kanavalla osana Summerin ohjelmistoa. Kolmas tuotantokausi sai ensi-iltansa Summerissa 5. kesäkuuta 2014. Vuonna 2016 Yle Areena julkaisi kaikki kolme tuotantokautta katsottavaksi verkossa. Sarjasta tehtiin televisioelokuva "Tanssiakatemian paluu", joka sai ensi-iltansa Australiassa 6. huhtikuuta 2017.


title: Tanssiakatemia

text: Tanssiakatemia kertoo 15-vuotiaan Tara Websterin seikkailuista. Jo pienestä pitäen Tara on unelmoinut pääsevänsä tanssijaksi, ja nyt hänen unelmistaan on tulossa totta, hänen päästessään maan parhaaseen tanssikouluun! Kaikki ei menekään ihan niin hyvin kuin Tara luulee, tanssikoulussa menestykseen ei riitäkään pelkkä tanssitaito.


title: Käsipallo kesäolympialaisissa 2012

text: Käsipallossa kilpailtiin Lontoon vuoden 2012 kesäolympialaisissa 28. heinäkuuta – 12. elokuuta. Sekä miesten että naisten turnaukseen otti osaa 12 maajoukkuetta, eli yhteensä Lontoossa kilpaili 336 pelaajaa. Ottelut pelattiin Copper Box areenalla lukuun ottamatta välieriä ja loppuotteluja, jotka pelattiin Basketball Arenalla.


title: Käsipallo kesäolympialaisissa 2012

text: A-lohko


title: Käsipallo kesäolympialaisissa 2012

text: B-lohko


title: Käsipallo kesäolympialaisissa 2012

text:
B-lohko
Sekä miehissä että naisissa 12 kisapaikasta yksi kuuluu isäntämaa Iso-Britannialle, yksi hallitsevalle maailmanmestarille ja neljä maanosien hallitseville mestareille. Loput kuusi paikkaa jaettiin kolmessa karsintaturnauksessa, joissa jokaisessa jaettiin kaksi kisapaikkaa.


title: Fever

text: Fever tai The Fever voi tarkoittaa:


title: Epäinhimillistäminen

text: Epäinhimillistäminen eli "dehumanisaatio" on henkilön ihmisyyden kieltämistä.


title: Dangerous

text: Dangerous tarkoittaa seuraavia asioita:


title: Dangerous (Michael Jacksonin albumi)

text: Dangerous on Michael Jacksonin marraskuussa 1991 julkaistu studioalbumi, jota on myyty 32 miljoonaa kappaletta maailmanlaajuisesti, mikä tekee siitä maailman myydyimmän new jack swing -albumin.


title: Dangerous (Michael Jacksonin albumi)

text: Albumin nauhoitus alkoi Los Angelesissa Ocean Way/Record One studio 2:lla 25. kesäkuuta 1990 ja päättyivät Larrabee North and Ocean Way studiolla 29. lokakuuta 1991, ollen siihen saakka Jacksonin uran pisin levytyssessio.


title: Dangerous (Michael Jacksonin albumi)

text: Albumin kannen suunnitteli Mark Ryden. "Dangerous"ta odotettiin kovasti, ja Los Angelesin lentoasemalla tapahtui aseellinen ryöstö, jossa varastettiin 30 000 kappaletta albumia, ennen kuin se oli julkaistu.


title: Dangerous (Michael Jacksonin albumi)

text: Albumista julkaistiin remix-versio vuonna 1993 nimellä "Dangerous Remix".


title: Dangerous (Michael Jacksonin albumi)

text: Albumista julkaistiin 2CD:n keräilyversio vuonna 1993 nimellä "Dangerous - Collector's Edition", joka sisälsi kaikki alkuperäisen "Dangerous" -albumin kappaleet sekä remix-versioita muutamista Jacksonin kappaleista.


title: Dangerous (Michael Jacksonin albumi)

text: Dangerous debytoi listaykkösenä sekä Amerikassa että Britanniassa. Se myi Yhdysvalloissa 326 500 kopiota ensimmäisellä viikollaan ja pysyi listan sijalla 1 neljä peräkkäistä viikkoa. Amerikan kymmenen myydyimmän levyn joukossa se pysyi 17 viikkoa ja Britannian Top-10:ssa 23 viikkoa. Kaikkiaan "Dangerous" vietti 117 viikkoa Billboard 200 -listalla. RIAA on antanut albumille statuksen 7x Platina, 7 miljoonan kopion myynnillä Yhdysvalloissa. Britanniassa albumin myynti oli hieman yli 2 miljoonaa, mikä tekee siitä yhden maan myydyimmistä albumeista 1990-luvulla.


Dangerous (Michael Jacksonin albumi)


title: Michelle Baptiste

text: Michelle Baptiste (s. 27. elokuuta 1977) on saintlucialainen entinen yleisurheilija, joka kilpaili pituushypyssä ja pikajuoksussa.


title: Michelle Baptiste

text: Baptiste osallistui olympialaisiin kerran, Atlantassa 1996. Hän oli tuolloin 100 metrin juoksussa alkueränsä seitsemäs ajallaan 11,92 sekuntia eikä päässyt toiselle kierrokselle. Baptiste osallistui Keski-Amerikan ja Karibianmeren mestaruuskilpailuissa 1999 pituushyppyyn, jossa hän voitti pronssimitalin hypättyään 6,26 metriä.


title: Michelle Baptiste

text: "Lähde: IAAF"


title: Taitouinti kesäolympialaisissa 2012

text: Taitouinnissa kilpailtiin Lontoon vuoden 2012 kesäolympialaisissa 5.–10. elokuuta. Kilpailtavina lajeina olivat naisten parikilpailu ja joukkuekilpailu, joista parikilpailuun osallistui 24 ja joukkuekilpailuun kahdeksan maata. Yhteensä kilpailijoita oli 104. Taitouintikilpailut käytiin London Aquatics Centressä.


title: Taitouinti kesäolympialaisissa 2012

text: Britannialla oli isäntämaana automaattisesti maapaikka kumpaankin kilpailuun. Joukkuekilpailussa maanosien mestaruuskilpailujen voittajajoukkueet Eurooppaa lukuun ottamatta pääsivät mukaan olympialaisiin, ja loput kolme paikkaa ratkesivat Lontoossa järjestetyssä karsintaturnauksessa 18.–22. huhtikuuta 2012.


title: Taitouinti kesäolympialaisissa 2012

text: Kaikki joukkuekilpailuun osallistuvat maat osallistuivat myös parikilpailuun. Parikilpailun uimarien on osallistuttava myös joukkuekilpailuun. Maanosien mestarit saavat kisapaikan, ja loput paikat jaettiin Lontoon karsintaturnauksessa.


title: Phat Wilson

text: Gordon Allan "Phat" Wilson (29. joulukuuta 1895 – 26. heinäkuuta 1970) oli kanadalainen amatöörijääkiekkoilija joka voitti Allan Cupin kolmesti Port Arthur Bearcatsin joukkueessa. Oman aikansa amatööripelaajien parhaimmistoon luettu Wilson valittiin Hockey Hall of Fameen vuonna 1962.


title: Hayami Kishimoto

text: Hayami Kishimoto () (s. 25. kesäkuuta 1987 Kyoto) on uransa päättänyt naispuolinen japanilainen viihdemusiikin laulaja. Hän on muun muassa laulanut "Detective Academy Q:n" alkukappaleen jaksoissa 1–21 ja päätöskappaleen jaksoissa 22–45.


title: Jurgen Themen

text: Jurgen Themen (s. 26. lokakuuta 1985) on surinamelainen yleisurheilija, joka kilpailee pikajuoksussa.


title: Jurgen Themen

text: Themen osallistui MM-kisoihin ensimmäistä kertaa Osakassa 2007. Hän oli tuolloin 100 metrillä alkueränsä kuudes ajallaan 10,96 sekuntia eikä päässyt jatkoon. Themen kilpaili samalla matkalla myös Pekingin olympialaisissa 2008, joissa hän juoksi ajan 10,61, mutta karsiutui jälleen. Themen ei päässyt 100 metrillä toiselle kierrokselle saakka myöskään vuosien 2009 ja 2011 maailmanmestaruuskilpailuissa. Hän juoksi ennätyksensä 10,38 Port-of-Spainissa 29. huhtikuuta 2012. Lontoon olympialaisissa 2012 hän selviytyi jatkoon 100 metrin karsintaeristä ajalla 10,55, mutta putosi alkuerissä.


title: Richard Mabuza

text: Richard Mabuza (s. 3. maaliskuuta 1946) on swazimaalainen entinen yleisurheilija, joka kilpaili kestävyysjuoksussa.


title: Richard Mabuza

text: Mabuza oli Münchenin olympialaisissa 1972 maansa lipunkantaja kisojen avajaisissa ja osallistui 10 000 metrille sekä maratonille. Hän keskeytti 10 000 metrillä, mutta oli maratonilla seitsemästoista ajallaan 2.20.39,6. Mabuza juoksi vuonna 1974 10 000 metrin henkilökohtaiseksi ennätyksekseen 30.08,6 ja maratonilla Swazimaan ennätysajan 2.12.54,4, joka on edelleen maan ennätys. Maratonin ennätysaika syntyi Brittiläisen kansainyhteisön kisoissa 1974, joissa hän voitti pronssimitalin.


title: Eero Backman

text: Eero Veikko Backman (14. toukokuuta 1945 Helsinki – 22. toukokuuta 2011) oli suomalainen juristi ja Turun yliopiston rikosoikeuden professori.


title: Eero Backman

text: Backman valmistui oikeustieteen kandidaatiksi Helsingin yliopistosta 1968. Hänet valittiin rikosoikeuden professorin virkaan 1981, jota ennen hän oli hoitanut oikeussosiologian ja rikos- ja prosessioikeuden virkoja Helsingin ja Turun yliopistoissa. 60-lukulaiseksi luonnehdittu Backman oli kiinnostunut yhteiskunnallisista asioista ja toimi monissa järjestöissä ja yhteisöissä ja toimi asiantuntijana; muun muassa eduskunnan valiokunnat käyttivät hänen asiantuntemustaan.


title: Eero Backman

text: Backmanin väitöskirja "Rikoslaki ja yhteiskunta I: Teoreettinen erittely rikosoikeuden tieteenkäsityksistä 1800-luvulla ja sen konkretisointi moraalin, uskonnon ja rikoslain suhteisiin Suomessa vuosina 1894–1917" valmistui 1976.


title: Kinect Joy Ride

text: Kinect Joy Ride on BigParkin kehittämä ja Microsoft Game Studiosin marraskuussa 2010 julkaisema ajopeli. Peli julkaistiin Xbox 360:lle, ja pelissä käytetään Kinectiä pelin ohjaamiseen.


title: Kinect Joy Ride

text: Peli pystyy ohjaamaan kun pelaaja ottaa kiinni ns. näkymättömästä ratista ilmassa kiinni ja kääntää käsiänsä kuin rattia. Pelaaja pystyy tekemään erilaisia temppuja ilmassa saadakseen ylimääräisiä pisteitä. Peliä pystyy pelaamaan korkeintaan kaksi pelaajaa samalla konsolilla tai korkeintaan kahdeksan pelaajaa Xbox Livessä.


title: Kinectimals

text: Kinectimals on videopeli Xbox 360:lle ja käyttää Kinectiä pelin ohjaamiseen. Pelin on kehittänyt Frontier Developments. Pelissä pelaaja pääsee vuorovaikutukseen virtuaalieläinten kanssa. Peli on suunnattu nuorelle pelaajakunnalle, lähinnä lapsille.


title: Kinectimals

text: Pelaaja pystyy ruokkimaan, leikkimään ja huolehtimaan lemmikistään. Peli on kuvattu ensimmäisestä persoonasta ja Kinect seuraa pelaajan liikkeitä. Pelaaja voi mm. mennä makaamaan lattialle selälleen jolloin pentu kopioi pelaajaa ja leikkii kuollutta.


title: Kinectimals

text: Pelin alussa pelaaja pystyy valitsemaan viidestä eri eläimestä mieluisansa:Pelin edetessä pelaaja pystyy valitsemaan lisää eläimiä:


title: Wounded Rhymes

text: Wounded Rhymes on ruotsalaisen Lykke Lin toinen studioalbumi, joka julkaistiin Britanniassa 28. helmikuuta 2011 ja muualla maailmassa maaliskuun ensimmäisellä viikolla. Levyltä on julkaistu kaksi singleä, "Get Some" 22. lokakuuta 2010 ja "I Follow Rivers" 21. tammikuuta 2011.


title: Wounded Rhymes

text: Li kirjoitti ja äänitti kappaleita puolen vuoden ajan Echo Parkissa Los Angelesissa, koska piti Ruotsin talvea liian ankeana jo muutenkin synkän levyn kirjoittamiseen. Hän on kertonut saaneensa vaikutteita muun muassa Alejandro Jodorowskyn vuonna 1973 ilmestyneestä elokuvasta "The Holy Mountain".


title: Wounded Rhymes

text: Metacriticissa levy sai 83 pistettä sadasta perustuen 32 musiikkikriitikon arvioihin. Levy oli Suomen virallisella albumilistalla parhaimmillaan 18. ja pysyi listalla kaksi viikkoa.


title: Helsingin Seudun Lintutieteellinen Yhdistys Tringa

text: Helsingin Seudun Lintutieteellinen Yhdistys - Helsingforstraktens Ornitologiska Förening Tringa r.y. on Uudenmaan lintuharrastajien oma yhdistys. Tringa on BirdLife Suomen jäsenyhdistys ja melkein 3000 jäsenellään suurin sen paikallisyhdistyksistä.


text: Tringa syntyi aikoinaan Suomen lintutieteellisen yhdistyksen eli SLY:n nuorisojaoston pohjalta ja sen perustava kokous pidettiin 24. tammikuuta 1974. Tuolloin yhdistyksen ensimmäiseksi puheenjohtajaksi valittiin Kalevi Malmström.


text: Nykyään Tringa on aktiivinen harrastusjärjestö. Toiminnan kulmakivinä on aktiivinen retkitoiminta ja osallistuminen linnustonsuojeluun Uudellamaalla. Yhdistyksellä on palkattuna osa-aikainen toiminnanjohtaja. Lisäksi yhdistyksellä on oma osa-aikainen suojelusihteeri ja viime vuosina Tringan panostus linnustonsuojeluun on näkynyt muun muassa Suomenojan altaan lähelle suunnitellun rakentamisen kaavoituksen yhteydessä. Yhdistys tukee myös pienimuotoista tutkimustoimintaa. Tringan kaupunkihuuhkajatyöryhmä on ollut mukana dokumentoimassa kuuluisien ”city-huuhkajien” elämää heti alusta saakka.


text: Yhdistys kokoontuu syys-toukokuun välisenä aikana aina kuukauden ensimmäisenä torstaina Tieteiden talolla Helsingin Kruununhaassa. Yhdistys julkaisee myös omaa, neljä kertaa vuodessa ilmestyvää Tringa-lehteä. Lisäksi yhdistyksellä on oma lintuasema Halias Hangossa Uddskatanin kärjessä.


text: Yhdistys järjestää vuosittain kymmeniä linturetkiä kaikentasoisille harrastajille. Retkiä tehdään niin koti - kuin ulkomaillakin.


title: James Calado

text: James John Calado (s. 13. kesäkuuta 1989 Cropthorne, Worcestershire) on brittiläinen moottoriurheilija.


title: James Calado

text: Hän aloitti uransa karting-sarjoissa vuonna 1999 voittaen British Cadet Championship tittelin vuonna 2001 ja KF2 European Championship tittelin vuonna 2005. Hän kilpaili lukuisissa muissa karting-sarjoissa vuoteen 2007 saakka sijoittuen toistuvasti viiden parhaan joukkoon tai toiseksi.


title: James Calado

text: Vuonna 2008 Calado siirtyi Britannian Formula Renault-sarjaan. Hän sijoittui seitsemänneksi pääsarjassa. Lisäksi hän voitti BRF Winter Series luokan mestaruuden ja Portugalin FR Winter Series mestaruuden. Calado jatkoi pääsarjassa vuonna 2009 sijoittuen toiseksi. Vuonna 2010 Calado kilpaili Britannian F3 mestaruussarjassa sijoittuen toiseksi. Vuonna 2011 Calado kilpaili GP3-sarjassa ART-tallissa. Hän otti yhden voiton Valencian sprinttikisassa. Calado taisteli sarjan mestaruudesta loppuun asti tiimikaverin Valtteri Bottaksen kanssa. Hän sijoittui lopulta sarjan toiseksi ja keräsi 55 pistettä.


title: James Calado

text: Vuonna 2012 Calado siirtyi GP2-sarjaan jatkaen edelleen Lotus ART-tallissa. Hän ajoi voittoon Malesian ja Saksan sprinttikilpailuissa. Hän saavutti myös kaksi paalupaikkaa ja yhden kilpailun nopeimman kierroksen sijoittuen loppupisteissä viidenneksi. Vuonna 2013 Calado jatkoi GP2:ssa. Hän voitti kaksi kilpailua ja saavutti yhteensä seitsemän palkintosijaa sijoittuen sarjan kolmanneksi.


title: James Calado

text: Jäätyään ilman F1-paikkaa Calado siirtyi vuonna 2014 FIA World Endurance Championship -sarjaan, jossa hän kilpailee Ferrarilla GTE Pro -luokassa.


title: James Calado

text: Vuonna 2013 Calado pääsi testaamaan heinäkuussa Force Indian Formula 1 -autoa Silverstonen nuorten kuljettajien testeissä. Hän ajoi heti aamun ensimmäisellä testiosiolla Kärkiajan. Myöhemmin talli vahvisti Caladon heidän viralliseksi testi- ja varakuljettajakseen. Hän osallistui Italian Monzassa perjantain vapaisiin harjoituksiin. Hän oli ajamassa myös Korean, Intian, Abu Dhabin ja Brasilian vapaissa harjoituksissa.


title: Luettelo Aku Ankan taskukirjoista (376–400)

text: Tämä on luettelo Aku Ankan taskukirjojen numeroista 376-400. Ne ilmestyivät alun perin vuosina 2011–2013.


title: Savon Kansa (1930–1958)

text: Savon Kansa (1930–1944 Savon Työmies) oli Kuopiossa vuosina 1930–1958 ilmestynyt sosiaalidemokraattinen sanomalehti.


title: Savon Kansa (1930–1958)

text: Kommunistisen "Savon Työn" lakkauttamisen jälkeen sen kustannusyhtiö Savon Kansan Kirjapaino Oy joutui sosiaalidemokraattien haltuun ja alkoi julkaista SDP:n uutta piirilehteä "Savon Työmiestä". Vuonna 1944 se sai nimen "Savon Kansa". Lehden taloudellinen tilanne oli alusta lähtien heikko ja muuttui 1950-luvulla täysin kestämättömäksi. Myös lehden journalistinen taso oli vaatimaton, ja SDP:n hajaannus 1950-luvun lopulla vähensi ennestään sen kannatusta. Syksyllä 1958 "Savon Kansa" lopetettiin taloudellisten vaikeuksien vuoksi.


title: Savon Kansa (1930–1958)

text: Lehti ilmestyi aluksi kolme ja vuodesta 1942 lähtien neljä kertaa viikossa. Vuonna 1950 kokeiltiin kuusipäiväisyyttä, mutta jo samana vuonna jouduttiin palaamaan neljään ja seuraavana vuonna kolmeen viikoittaiseen ilmestymiskertaan. Levikki nousi vuonna 1939 kolmeen ja vuonna 1946 neljään tuhanteen kappaleeseen. Vuonna 1957 se oli 5 100 kappaletta. Päätoimittajina työskentelivät Eero Kaukinen (1931–1934), Eino Heinonen (1934–1943), Kalle Lampinen (1943–1949), Viljo Hyvönen (1949–1950), Sulo Jokela (1950–1951), Mauno Ojamo (1951), Tuomo Salo (1951–1953), Erkki Virtanen (1953–1955), Aimo Siltari (1955–1956) ja Eino Kyyhkynen (1956–1958).


title: Savon Kansa

text: Savon Kansa tarkoittaa seuraavia asioita:


title: Tomer Chencinski

text: Tomer Chencinski (s. 1. joulukuuta 1984 Tel Aviv) on israelilaissyntyinen kanadalainen jalkapalloilija, pelipaikaltaan maalivahti, jolta löytyy myös Puolan kansalaisuus. Hän edustaa irlantilaista seuraa Shamrock Rovers FC, johon hän siirtyi alkuvuonna 2017. Hän on pelannut lyhyen aikaa vuonna 2015 Rovaniemen Palloseurassa.


title: Tomer Chencinski

text: Chencinski kasvoi Thornhillissä, Ontariossa ja pelasi kaksi kautta yliopistojalkapalloa Robert Morrisin yliopistossa. Hän siirtyi Fairleigh Dickinsonin yliopistoon juniorina ja pelasi siellä kaksi kautta.


title: Tomer Chencinski

text: Chencinski aloitti ammattilaisuransa vuonna 2007, kun hän teki sopimuksen try-outin jälkeen Major League Soccer -seura Toronto FC:n kanssa. Tästä huolimatta hän ei pelannut seuran edustusjoukkueessa. Hän siirtyi vuonna 2007 Major Indoor Soccer Leagueen Detroit Ignitioniin. Hän pelasi tämän jälkeen sarjatasoa alempana USL Premier Development Leaguessa Newark Ironbound Expressissä vuonna 2008, mutta jätti seuran kesken kauden saatuaan sopimuksen Moldovan pääsarjasta Nistru Otacista. Chencinski pelasi Nistru Otacissa vain kolme ottelua ennen paluuta Yhdysvaltoihin ja Harrisburg City Islandersiin vuonna 2009. Pelattuaan kauden Harrisburgissa hän vietti aikaa harjoittelemalla MLS-seura Philadelphia Unionn kanssa.


title: Tomer Chencinski

text: Chencinskin piti aloittaa seuraava kausi Harrisburgissa, mutta hän siirtyi koejaksolla Veikkausliigassa pelaavaan Vaasan Palloseuraan tammikuussa 2011. Hän teki seuran kanssa 1+1 vuotisen sopimuksen. Chencinski ja Janne Henriksson kamppailevat seurassa ykkösmaalivahdin paikasta. Hän debytoi Veikkausliigassa 23. toukokuuta 2011 FF Jaroa vastaan, kun hän pääsi Henrikssonin tilalle 83. minuutilla.


title: Tomer Chencinski

text: Joulukuun 5. päivä 2011 Chencinski siirtyi Ruotsin Allsvenskaniin Örebro SK:n riveihin kaudeksi 2012.


title: Tomer Chencinski

text: Joulukuussa 2012 Chencinski siirtyi julkistamattomalla siirtosummalla Örebrosta Maccabi Tel Avivin joukkueeseen pelaamaan Israelin pääsarjaa.


title: Tomer Chencinski

text: Tammikuussa 2015, Chencinskin ilmoitettiin palanneen Suomeen ja liittyneen Rovaniemen Palloseuran joukkueeseen.


title: Tomer Chencinski

text: Huhtikuussa 2015 Chencinski loukkaantui Veikkausliigan avausottelussa yhteentörmäyksessä HJK:n Mike Havenaarin kanssa. Hänellä todettiin oikean olkanivelen kiertäjäkalvosimen repeämä. Hänet leikkasi ortopedi Risto Kemppainen Rovaniemellä. Tehokkaan kuntoutuksen ja onnistuneen leikkauksen myötä Chencinski palasi ennätysnopeasti pelikentille vain 3 ½ kk kuluttua leikkauksesta.


title: Weather the Storm

text: Weather the Storm on melodisen death metalin yhtyeen Insomniumin single, joka julkaistiin 22. toukokuuta 2011 levymerkillä Century Media Records.


title: Kaarlo Waltonen

text: Kaarlo Matias Waltonen (10. toukokuuta 1892 Impilahti – 20. helmikuuta 1963 Mikkeli) oli suomalainen tehtailija ja pakinoitsija.


title: Kaarlo Waltonen

text: Valtosen vanhemmat olivat käsityöläinen Matti Waltonen ja Anna Saavalainen. Käytyään kansakoulun Valtonen oli harjoittelijana sortavalaisessa "kauppahuone Karvinen & Kumppanien" liikkeessä ja kävi samalla kaksivuotisen Sortavalan liikeapulaiskoulun. Tämän jälkeen Valtonen oli "Kusti Reinikaisen tukku- ja vähittäisliikkeen" liikkeenhoitajana 1910–1913. Hän kävi Helsingin kauppakoulun 1913–1914 ja perusti pian sen jälkeen 1915 oman "Kaarlo Valtosen Lakkitehdas"-nimisen yrityksen Viipuriin. Valtonen myi tämän yrityksen ja perusti 1919 "Tampereen Pukutehdas Oy":n. Luovuttuaan myös tästä yrityksestä Valtonen lähti Saksaan ja opiskeli siellä nahka- ja turkisteollisuutta Dresdenin teknillisen korkeakoulun kemian osastolla 1920–1922.


title: Kaarlo Waltonen

text: Palattuaan Suomeen Valtonen perusti Viipuriin 1925 "Valtosen Lakkitehdas Oy":n. Valtonen siirsi lakkitehtaansa pian Impilahteen ja muutti myös itse sinne perheineen. Talvisodan aikana tehdas siirtyi Helsinkiin ja samalla sen nimeksi muuttui Valtosen Lakki- ja Solmiotehdas Oy. Sotavuosina Valtosen tehdas valmisti lakkeja armeijalle Saksasta hankitusta materiaalista. Valtonen sai sodan jälkeen teollisuusneuvoksen arvon 1947.


title: Kaarlo Waltonen

text: Valtonen toimi Impilahtiseuran sekä "Pääkaupunkilaisten Impilahtiseuran" johtotehtävissä. Hän kirjoitti myös murrepakinoita lehtiin ja Yleisradiolle. Pakinoita julkaistiin myös kokoelmana.


title: NGC 147

text: NGC 147 on kääpiöellipsigalaksi noin 2 580 000 valovuoden päässä Maasta, Kassiopeian tähdistössä. Se on osa Paikallista ryhmää ja on Andromedan galaksin satelliittigalaksi. Se on myös NGC 185 -galaksin fysikaalinen pari. NGC 147:n löysi John Herschel syyskuussa 1829. Visuaalisesti NGC 147 on hieman NGC 185:ttä tummempi mutta hieman suurempi. Galaksin magnitudiksi on arvioitu 10,5.


title: Mikk Reintam

text: Mikk Reintam (s. 22. toukokuuta 1990 Tallinna, Viron SNT, Neuvostoliitto) on virolainen jalkapalloilija, pelipaikaltaan puolustaja. Hän edustaa Skotlannin mestaruussarjassa pelaavaa Alloa Athleticia.


title: Mikk Reintam

text: Reintam aloitti uransa virolaisessa suurseurassa FC Florassa, jossa hän pelasi junioreissa. Vuonna 2007 hän siirtyi Esiliigassa pelaavaan FC Valgaan. Hän pelasi seurassa kaksi kautta ennen paluuta FC Floraan, jossa hän pelasi edustusjoukkueen lisäksi seuran kakkosjoukkueessa. Vuonna 2010 Reintam siirtyi JK Tulevik Viljandiin. Hän pelasi seurassa neljätoista ottelua. Helmikuussa 2011 Reintam siirtyi koejaksolle Veikkausliigassa pelaavaan JJK Jyväskylään, jonka kanssa hän teki myöhemmin kolmen vuoden sopimuksen. Reintam debytoi Veikkausliigassa 12. toukokuuta 2011 ottelussa Rovaniemen Palloseuraa vastaan. Ensimmäiset maalinsa Veikkausliigassa hän teki 31. heinäkuuta Kuopion Palloseuraa vastaan luvuin 4−4 päättyneessä ottelussa.


title: Mikk Reintam

text: Reintam on edustanut Viron nuorisomaajoukkueita. Hän debytoi A-maajoukkueessa 25. toukokuuta 2011 Baskimaita vastaan, mutta tätä ei nimitetty viralliseksi maaotteluksi. Reintamin ensimmäisen virallinen A-maaottelu oli Chileä vastaan. Hän teki oman maalin toisessa maaottelussaan Uruguayta vastaan. Hän oli tätä ennen edustanut Viron alle 19-vuotiaita yhdeksässä ottelussa.


title: Frans Värtelä

text: Frans Oskari Värtelä, sukunimi vuoteen 1936 "Färm" (22. huhtikuuta 1904 Kymi – 9. maaliskuuta 1968 Hämeenlinna) oli suomalainen näytelmäkirjailija.


title: Matti Silander

text: Matti Silander (s. 14. helmikuuta 1923 Porvoo – 20. joulukuuta 1994 Porvoo) oli Suomen Maaseudun Puolueesta valittu kansanedustaja. Hän edusti Uudenmaan läänin vaalipiiriä 1970–1972.


title: Matti Silander

text: Silander valmistui ylioppilaaksi 1942, ylemmän oikeustutkinnon hän suoritti 1953 ja sai varatuomarin arvon 1956. Hänellä oli Porvoossa oma asianajotoimisto.


title: Danske Invest

text: Danske Invest on Danske Bank -konsernin sijoitusrahastojen tuotemerkki. Danske Invest -rahastoja on tarjolla Suomessa, Tanskassa, Ruotsissa, Norjassa, Luxemburgissa, Saksassa ja Baltiassa.


title: Danske Invest

text: Danske Invest -rahastoja oli vuoden 2014 lopussa noin 425. Rahastojen pääomat olivat noin 80 miljardia euroa.


title: Danske Invest

text: Suomessa Danske Investin rahastoja hallinnoivat "Danske Invest Rahastoyhtiö Oy" ja "Danske Invest Management A/S".


title: Danske Invest

text: "Danske Invest Rahastoyhtiö Oy" on "Danske Bank Oyj":n kokonaan omistama tytäryhtiö. Danske Invest Rahastoyhtiö Oy:n hallinnoimien rahastojen pääoma oli vuoden 2014 lopussa 11 miljardia euroa. Yhtiön markkinaosuus oli 12,9 % ja sen rahastoilla oli yhteensä 323 000 osuudenomistajaa. Sekä markkinaosuus että osuudenomistajien lukumäärä laskivat vuonna 2014. Yhtiö teki 7,3 miljoonan euron voiton ja sen taseen loppusumma oli 58,8 miljoonaa euroa vuonna 2014. Yhtiön toimitusjohtaja on 1.5.2015 alkaen "Janne Hirvonen".


title: Kalevi Remes

text: Matti Kalevi Remes (10. elokuuta 1925 Kiuruvesi – 18. maaliskuuta 1984 Kiuruvesi) oli maanviljelijä ja Suomen Maaseudun Puolueesta valittu kansanedustaja mutta siirtyi myöhemmin Suomen kansan yhtenäisyyden puolueeseen. Hän edusti Kuopion läänin vaalipiiriä 1972–1975.


title: Kalevi Remes

text: Remes oli myös kunnanvaltuutettu Kiuruvedellä.


title: Ehécatl

text: Ehecatl on muinaisten asteekkien tuulten jumala, ja yksi sulkakäärme Quetzalcoatlin aspekteista. Ehecatl tutustutti ihmiskunnan seksuaaliseen rakkauteen noutamalla manalasta Mayahuel-neidon ja rakastelemalla tämän kanssa maan päällä. Tälle paikalle kasvoi kaunis puu, jossa oli kaksi vahvaa oksaa. Sen jälkeen asteekit alkoivat pitää puissa suhisevaa tuulta merkkinä Ehécatlin kaipuusta.


title: Elyn tuomiokirkko

text: Elyn tuomiokirkko () on Englannin kirkon katedraali Elyssä, Englannissa.


title: Elyn tuomiokirkko

text: Benediktiinimunkit rakensivat vuonna 970 uudelleen tanskalaisten noin sata vuotta aiemmin tuhoaman luostarin, josta vuonna 1109 tuli katedraali. Kirkkoon on haudattu Yorkin arkkipiispa Wulfstan II ja ensimmäinen Elyn piispa Hervey le Breton.


title: Kuluttajakasvatus

text: Kuluttajakasvatus on osa kestävään tulevaisuuteen tähtäävää yhteiskunnallista kasvatusta. Kuluttajakasvatukseen sisältyy Brundtlandin komission määrittelemät kestävän kehityksen neljä ulottuvuutta; taloudellinen kestävyys, sosiaalinen kestävyys, kulttuurinen kestävyys ja ekologinen kestävyys osa-alueineen. Kuluttajakasvatuksella tarkoitetaan elämäntaitojen opettamista, arkisen elämänpiirin ja sen ilmiöiden avaamista ja selittämistä kasvatuksellisella otteella. Tavoitteena on arjen taitojen oppiminen, joilla menestytään omassa elämässä ja globaalin yhteiskunnan aktiivisena jäsenenä.


title: Kuluttajakasvatus

text: Kuluttajatietojen ja taitojen oppiminen on tarkemmin esitelty strategia-asiakirjassa Kuluttajakompetenssien oppiminen - kuluttajakasvatuksen stategia.


title: Kuluttajakasvatus

text:
Kuluttajakasvatuksen tavoitteet perustuvat kahteen eheyttävään avainteemaan:Nämä avainteemat ovat tärkeitä kuluttajakasvatuksen painopisteitä, jotka integroidaan kaikkiin kuluttajakasvatuksen neljään osa-alueeseen:Kuluttajakasvatuksella on monia toteuttajia, sillä yhteisiä sisältöjä löytyy tulevaisuuskasvatuksesta, mediakasvatuksesta, ympäristökasvatuksesta, talouskasvatuksesta, oikeuskasvatuksesta, terveyskasvatuksesta, ravitsemus- ja ruokakasvatuksesta, turvallisuuskasvatuksesta, eettisyyskasvatuksesta ja kansalaisuuskasvatuksesta. Kestäviin kulutustottumuksiin ja kuluttajakansalaisuuteen kasvattamisessa keskeistä on arjen taitojen tavoitteellinen käsittely kasvatus- ja opetustyössä sekä ikäkaudelle sopivien pedagogisten menetelmien käyttäminen.
Kouluopetuksessa kuluttajatietoja ja -taitoja opitaan esimerkiksi kotitalouden, historian ja yhteiskuntaopin, biologian ja kemian, matematiikan, äidinkielen sekä taiteen ja käsityön oppiaineissa. Perusopetuksen valinnaisaineet sekä lukion syventävät ja soveltavat kurssit ovat koulujen luonteva mahdollisuus käsitellä kuluttamista ja kuluttajuutta eri näkökulmista. Kuluttaja- ja elämäntapa-asioita käsitellään myös opetussuunnitelman aihekokonaisuuksien yhteydessä.


title: Kuluttajakasvatus

text: Varhaiskasvatuksessa ja esiopetuksessa kuluttajakasvatus on osa jokapäiväistä toimintaa. Leikillä ja oppimisympäristöllä ja kasvatuskumppanuudella on keskeinen merkitys. Ensimmäisten vuosien tavoitteena on sellaisten välineiden ja valmiuksien hankkiminen, joiden avulla oppija vähitellen pystyy ymmärtämään ja kokemaan kuluttajuuden ja markkinoiden monimuotoisia ilmiöitä. Myöhemmin opetuksessa ja toiminnassa otetaan huomioon arkielämän käytännön tiedot ja – taidot, aktiivisen kuluttajakansalaisen rooli sekä kuluttajanäkökulman sisältävä asenne yrittäjyyteen. Kuluttajakasvattaminen on myös tärkeä osa nykyajan vastuullista ja välittävää vanhemmuutta ja kotien kasvatuskulttuuria.


title: Wayne Hussey

text:
Wayne Hussey (s. 26. toukokuuta 1958, Bristol) on brittiläinen laulaja, säveltäjä, sanoittaja ja kitaristi, joka tunnetaan urastaan The Mission -yhtyeessä vuodesta 1985. Hänet muistetaan myös yhtyeestään The Sisters of Mercy.
Hussey kasvoi Bristollin Winterbournessa. Käydessään koulua hän perusti Marc Bolanin ja T. Rexin innoittamana ensimmäisen yhtyeensä yhdessä Kevin Jarvisin (rummut),Brian Powellin (kitara) ja Jon Ashtonin (bassokitara) kanssa. Hussey kapinoi mormooni-vanhempiaan vastaan ja 70-luvun muutti lopussa Liverpooliin, suunnitellen tekevänsä musiikillista uraa uskonnollisen lähetystyön sijaan.
Hussey toimi Dead or Alive-yhtyeessä vuosina 1981–1984. Hän sävelsi useimmat yhtyeen lauluista vuosina 1982-1983 ja singlet "Misty Circles" ja "What I Want", jotka nousivat brittien top 100:n. Hussey erosi yhtyeestä vuonna 1984, kun hänelle tarjottiin paikkaa The Sisters of Mercy-yhtyeessä


title: Wayne Hussey

text: Hussey joka oli arvostettu säveltäjä ja omasi jo levyntekokokemusta arveltiin olevan arvokas lisä yhtyeelle, joka oli menossa tekemään ensimmäistä levyään, ("First and Last and Always"). Myös Hussey kitaristin-. UK-kiertueella (loka- marraskuussa 1984) yhtye saavutti kasvavaau kulttisuosiota, mutta erimielisyydet Eldritchin ja muun yhtyeen välillä alkoivat kasvaa. Myös Eldritchin sairastelu ja mielenterveysongelman vaikeuttivat tilannetta ja yhtyeen välirikosta juoruiltiin musiikkilehtien sivuilla.


title: Wayne Hussey

text: Useimmat esikoisalbumin laulut ja sovitukset ovatkin Marxin , Hussey, ja Adamsin käsialaa kun Eldritch kontolle jäivät sanoitukset ja laulu.


title: Wayne Hussey

text: "First and Last and Always" levyn tuotti David M. Allen joka on sittemmin tuottanut muun muassa The Curen "Disintegration" levyn. Gary Marx erosi yhtyeestä kesken levynjulkaisukiertueen, saatuaan tarpeekseen Andrew Eldritchistä. Kiertuetta jatkettiin kolmimiehisenä ja kiertueen viimeinen esiintyminen pidettiin Royal Albert Hallissa Lontoossa 18. kesäkuuta 1985. Esiintymisestä kuvattiin live-video "Wake". Myös promo-videot tehtiin lauluista: "Black Planet", "Body And Soul", "Walk Away" ja "No Time To Cry" mutta niitä ei ole virallisesti vieläkään julkaistu.


title: Wayne Hussey

text: The Split: The Sisterhood and The Mission (1985-1986)


title: Wayne Hussey

text: Kiertueen viimeisen esiintymisen jälkeen Eldritch suuntasi Hampuriin ja loput yhtyeestä, Hussey ja Adams seurasivat jonkin ajan kuluttua. Tarkoitus oli säveltää uutta levyä, työnimeltään "Left on a Mission and Revenge". Husseyllä oli oj useita sävellyksiä valmiina levylle mukaan lukien "Dance on Glass" ja "Garden of Delight", mitä hän myöhemmin levytti The Missionin kanssa. Eldritch taas halusi tulevalle levylle "Torch" nimisen sävellyksensä mutta hänelle tuli kappaleen bassoraidasta huikea riita Craig Adamsin kanssa. Tämä johti siihen että Adams lähti kesken uuden levyn sävellystyön saksata britteihin.


title: Wayne Hussey

text: Hussey ja Adams perustuvat yhdessä uuden yhtyeen jonka he nimesivät "The Sisterhood"iksi. Eldritch ei sietänyt tätä sillä "The Sisterhood" oli myös The Sisters of Mercyn faniklubin nimi. Hän pikaisesti levyttikin "The Sisterhood" nimisen singlen joka esti Husseytä ja Adamsia enää käyttämästä kyseistä nimeä.


title: Wayne Hussey

text: The Sisters of Mercy -yhtyeestä eronneet/erotetut Hussey ja Craig Adams perustivat yhdessä yhtyeen Leedsissä 1986. Yhtyeen alkuperäinen materiaali koostuikin kaksikon vanhasta Sisters-kappalemateriaalista. He käyttivät "Sisterhood"-nimeä, mutta tästä vihastuneena yksin jäänyt The Sisters of Mercy -keulahahmo Andrew Eldritch levytti nopeasti The Sisterhood -nimellä singlen ja albumin, pakottaen näin Husseyn ja Adamsin valitsemaan toisen nimen yhtyeelle.


title: Wayne Hussey

text: The Mission


title: Rain of a Thousand Flames

text: Rain of a Thousand Flames on italialaisen heavy metal-yhtye Rhapsody Of Firen ensimmäinen EP, joka julkaistiin 2001. Nimikkokappaletta soitetaan edelleen yhtyeen konserteissa ja siitä on julkaistu musiikkivideo. Alessandro Lotta soittaa äänitteellä viimeistä kertaa bassoa yhtyeen jäsenenä, ja rumpali Thunderforce ensikertaa. Myöhemmin Rhapsodyyn liittynyt rumpali Alex Holzwarth ei soita EP:llä, vaikka tämä soitti vakinaisesti yhtyeen livekokoonpanossa vuodesta 2000 alkaen ja mainittiin levyn muusikoissa.


title: Rain of a Thousand Flames

text:
Vaikka esimerkiksi yhtyeen kotisivulla levyä sanotaan täyspitkäksi albumiksi , lasketaan se yleensä EP:ksi muun muassa lyhyytensä vuoksi ja siksi, että levyn tarina kuulu Emerald Sword-saagaan, vaan on siihen liittyvä oma tarinansa. Lisäksi kappaleista vain 1, 2, 4 ja 6 ovat kokonaan yhtyeen kirjoittamia. "Queen of the Dark Horizons" pohjautuu kauhuelokuva Phenomenan tunnusmusiikkiin, "Elnor’s Magic Valley" on muunnelma irlantilaisesta kansanlaulusta Cooley’s Reel, ja "The Wizard’s Last Rhymes" pohjautuu Antonín Dvořákin yhdeksännen sinfonian neljänteen osaan Allegro con fuoco.
Vierailevat muusikot


title: Mario Party 6

text: Mario Party 6 on Hudson Softin kehittämä ja Nintendon vuonna julkaisema partypeli. Peli on "Mario Party" -pelisarjan kuudes osa ja samalla kolmas Nintendo GameCubelle julkaistu sarjan peli. Pelin minipeleissä käytetään pelin mukana tulevaa mikrofonia.


title: Mario Party 6

text: GameSpot antoi pelille arvosanaksi 6,9/10 arvostelussaan.


title: From Chaos to Eternity

text: From Chaos to Eternity on italialaisen power metal-yhtye Rhapsody Of Firen albumi, joka julkaistiin 17. kesäkuuta 2011. Kappaleesta "Aeons of Raging Darkness" julkaistiin single ennen albumin julkaisua. Myös kappale "Tornado" oli kuunneltavissa yhtyeen kotisivulta etukäteen. Albumi on päätös osa 1997 alkaneelle saagalle.


title: From Chaos to Eternity

text: Albumilla soittaa ensikertaa rytmikitaristi Tom Hess, joka ilmoitettiin liittyneen yhtyeeseen 15. huhtikuuta 2011 . Hess soitti uudestaan albumin rytmikitara-osuudet, jotka alun perin olivat todennäköisesti Luca Turillin tai entisen rytmikitaristi Dominique Leurquinin soittamia. Leurquin ei kuulunut koskaan virallisesti yhtyeeseen, mutta oli vakituisesti kakkoskitaristina konserteissa ja soitti kahdella aiemmalla albumilla.


title: From Chaos to Eternity

text: Kaikki kappaleet säveltänyt Luca Turilli & Alex Staropoli sekä sanoittanut Luca Turilli.


title: Kakkosen kausi 2004

text: Kakkonen on Suomen jalkapallon kolmanneksi korkein sarjataso. Kaudella 2004 sarja pelattiin neljässä lohkossa kaksinkertaisena sarjana. Lohkojen kaksi parasta pelasivat nousukarsinnat, jonka ensimmäisessä vaiheessa lohkovoittajat pelasivat toisen lohkon toiseksi sijoittuneita vastaan, toisessa vaiheessa näiden otteluparien voittajat suorasta noususta Ykköseen ja kolmannessa vaiheessa hävinneet osapuolet Ykkösen sijoille 11–12 sijoittuneita joukkueita vastaan.


title: Kakkosen kausi 2004

text: Lohkoista putosivat sijalle 11 tai sitä huonommin sijoittuneet joukkueet suoraan Kolmoseen ja sijalle 10 sijoittuneet joukkueet karsivat sarjapaikasta Kolmosen joukkueiden kanssa. Poikkeuksena oli 13 joukkueen etelälohko, josta putosivat sijoille 12–13 sijoittuneet suoraan ja sijoille 10–11 sijoittuneet karsivat paikasta.


title: Kakkosen kausi 2004

text: 1. vaihePK-35 selvisi jatkoon yhteismaalein 2–0Atlantis selvisi jatkoon rangaistuspotkukilpailullaKPV selvisi jatkoon yhteismaalein 3–1OLS selvisi jatkoon vierasmaalisäännöllä


title: Kakkosen kausi 2004

text: 2. vaihePK-35 nousi Ykköseen yhteismaalein 8–1Atlantis nousi Ykköseen yhteismaalein 4–3


title: Kakkosen kausi 2004

text: 3. vaiheKPV nousi Ykköseen rangaistuspotkukilpailullaVG-62 säilytti Ykkösen paikkansa yhteismaalein 4–1TKT säilytti Kakkosen paikkansa yhteismaalein 6–4Tervarit säilytti Kakkosen paikkansa yhteismaalein 7–4KajHa säilytti Kakkosen paikkansa yhteismaalein 9–2Ponnistus nousi Kakkoseen vierasmaalisäännölläKäPa säilytti Kakkosen paikkansa yhteismaalein 8–2


title: Kakkosen kausi 2004

text: EtelälohkoItälohkoLänsilohkoPohjoislohko


title: Headcrab

text: Headcrab (suom. Päärapu) on Half-Life -pelissä ja sen lisäosissa esiintyvä alienrotu. Headcrab muistuttaa nelijalkaista rapuolentoa, jolla on suuret kulmahampaat ja neljä muuta pitkää etuhammasta. Headcrabin alla on pyöreä suu, jolla se puree vastustajaansa. Headcrabit voivat muuttaa elävän tai kuolleen ihmisen (tai Combinen sotilaan) zombieksi. Yleensä kun zombie kuolee, päärapu hyppää pois ruumiin päästä ja etsii uuden ruumiin. Monet alkuperäisen Half Lifen viholliset kuten Barnaclet, Bullsquidit ja Vortigauntit syövät päärapuja. Pääravut piileskelevät pimeissä nurkissa tai ilmastointikuiluissa ja hyökkäävät nopeasti.


title: Headcrab

text: Half-Life 2 esittelee uuden pääravun, joka on isompi kuin alkuperäisen pelin päärapu. Lisäksi pelissä esiintyy kaksi muuta päärapua kuten "nopea päärapu" joka on pienikokoinen ja väriltään ruskea, mutta hyvin nopea, ja musta isokokoinen myrkkypäärapu, joka voi myrkyttää uhrinsa hermomyrkyllä. Pelissä esiintyvät myös fast headcrab zombie, joka voi juosta hyvin nopeaa vauhtia ja myrkkypäärapuzombie, joka voi heittää pelaajaa myrkkypääravuilla neljä kertaa. Half Life 2 Episode One näyttää uuden combine-zombien, jota Alyx kutsuu Zombineksi. Nämä ovat päärapujen hallitsemia Combine-sotilaita, jotka pystyvät räjäyttämään itsensä ja vastustajan kranaatilla ja juoksemaan nopeasti. Pelissä Combine ampuu tai on ampunut kaupunkiin tai muihin paikkoihin päärapuja sisältäviä säiliöitä, joissa on kerrallaan jopa viisi päärapua. Ravenholm on malliesimerkki pelissä kaupungista, jonka zombiet ja pääravut ovat vallanneet.


title: Headcrab

text: Half-Life 2 pelissä Tri Kleiner pitää itsellään lemmikkipäärapua, jonka hän on nimennyt Hedy Lamarriksi. Tosin kuin pelin muut pääravut, Lamarr on kesy ja arka ja syö vesimeloneja. Kleinerin mukaan pahinta mitä Lamarr voisi tehdä on "couple your head" eli paritella henkilön pään kanssa. Lamarr juuri aiheuttaa häiriön Kleinerin teleportaatiokokeessa, jossa Gordonia ollaan siirtämässä Black Mesa Eastiin. Myöhemmin Lamarr nähdään hetken aikaa Gordonin ja Alyxin palattua Nova Prospektista Kleinerin laboratorioon, jolloin Lamarr karkaa. Kleiner kieltäytyy lähtemästä ennen kuin Lamarr on hänen mukanaan. Episode Two:ssa pelaaja voi nähdä Lamarriin hyppäävän tri Magnussonin avaruusrakettiin ennen laukaisua, jonka seurauksena Lamarr todennäköisesti laukaistiin avaruuteen. Mitä Lamarrille tapahtui on tuntematonta.


title: Craig Adams

text: Craig Adams (4. huhtikuuta 1962 Otley, Englanti) on brittiläinen muusikko ja säveltäjä, joka on soittanut muun muassa yhtyeissä The Sisters of Mercy, The Mission ja The Cult.


title: Miehet jotka vihaavat naisia

text: Miehet jotka vihaavat naisia () on ruotsalaisen Stieg Larssonin vuonna 2005 ilmestynyt rikosromaani, joka on Millennium-trilogian ensimmäinen osa. Suomeksi sen on julkaissut WSOY vuonna 2009 Marja Kyrön kääntämänä. Sarjan muut osat ovat "Tyttö joka leikki tulella" ja "Pilvilinna joka romahti".


title: Miehet jotka vihaavat naisia

text: Kirjasta on tehty kaksi elokuvasovitusta, tanskalaisen Niels Arden Oplevin ohjaama "Miehet jotka vihaavat naisia" vuodelta 2009 ja David Fincherin ohjaama Hollywood-versio "The Girl with the Dragon Tattoo" vuodelta 2011.


title: Talouskasvatus

text: Talouskasvatus on osa kuluttajakasvatusta. Kodin raha-asioiden hoitoa opetetaan kotitalouden oppiaineessa yleensä perusopetuksen seitsemännellä vuosiluokalla. Lisäksi taloustietoa opetetaan yhteiskuntaopissa, matematiikassa ja käsityössä. Taloustietoa voidaan opettaa myös valinnaisaineiden yhteydessä. Taloustiedon tavoitteena on oppia perustiedot ja -valmiudet yksityistalouden hoidosta. Oppijoiden tulee pystyä huolehtimaan omasta ja tulevan perheensä taloudesta sekä ymmärtää yksityisen kulutuksen ja yhteiskuntatalouden välisiä yhteyksiä. Taloustiedossa käsitellään käytännön taloudenpitoa, hankintoja ja ostamista, säästämistä, lainaamista, laskujen maksamista, yksityistalouden merkitystä, talouden suunnittelua ja seurantaa sekä taloudellisten ongelmien ratkaisuja.


title: Talouskasvatus

text: Hyvässä talouskasvatuksessa opittavat asiat yhdistyvät arkielämää vastaavaksi kokonaisuudeksi. Oleellista on opintokokonaisuuksien ajoitus ja varmistuminen siitä, että oppijoille avautuu asioiden välillä olevat yhteydet. Talouskasvatuksen toteutumiseen ei riitä pelkkä yksityistalouden menetelmien opiskelu. Talouden lainalaisuuksien ja yksilön toiminnan ymmärtäminen edellyttävät kuluttamiseen liittyvien arvojen, asenteiden ja ihmisen valintojen taustalla olevien systeemien käsittelyä.Taloustiedon kohderyhmänä nähdään kaikenikäiset kuluttajat kehitysvaiheen edellytysten mukaisesti.


title: Talouskasvatus

text: Talouskasvatuksen puutteet näkyvät lasten ja nuorten hyvinvoinnissa. Talouskasvatusta voidaan opettaa joko makro- tai mikrotaloutta painottaen. Talouden ymmärtäminen edellyttää molempien tasojen käsittelyä, mutta oman elämän hallinnan kannalta tärkeintä on yksityis- eli mikrotalouden oppiminen. Talouskasvatus onnistuakseen edellyttää myös muiden kuluttajakasvatuksen osa-alueiden oppimista.


title: Puisto-osasto

text: Puisto-osasto ("Parks and Recreation") on yhdysvaltalainen komediasarja, jonka ensiesitys oli NBC-kanavalla huhtikuussa 2009. Sen loivat "Konttorin" amerikkalaisversion tekijät Greg Daniels ja Michael Schur. Sarja seuraa Amy Poehlerin esittämää virkamiestä Leslie Knopea ja hänen työtovereitaan fiktiivisessä Pawneen kaupungissa Indianassa.


title: Puisto-osasto

text: Sarja on "Konttorin" tavoin mockumentary eli fiktiivinen dokumentti. Pääosaa esittänyt Amy Poehler oli myös toinen sarjan tuottajista ja hän käsikirjoitti osan jaksoista. Sarja oli Emmy-ehdokkaana muun muassa parhaan komediasarjan ja parhaan näyttelijän (Poehler) kategorioissa.


title: Puisto-osasto

text: Sarjaa tehtiin kaikkiaan seitsemän tuotantokautta. Suomessa MTV3 Komedia alkoi esittää sarjaa tammikuussa 2011.


title: Seppo Vainio (jääkiekkoilija)

text: Seppo Johannes Vainio (s. 3. tammikuuta 1937 Rauma) on suomalainen jääkiekkoilija. Hän pelasi SM-sarjassa vuosina 1954–1967 ja voitti yhden Suomen-mestaruuden. Suomen maajoukkuetta hän edusti kaksissa arvokisoissa.


title: Seppo Vainio (jääkiekkoilija)

text: Vainio edusti koko SM-sarjauransa ajan Rauman Lukkoa. Hän pelasi SM-sarjassa yhteensä 172 ottelua, joissa hänen tehopisteensä olivat 93 + 73 = 166 ja jäähymääränsä 96 minuuttia. Hän voitti Suomen-mestaruuden vuonna 1963 ja saavutti lisäksi kaksi SM-hopeaa ja yhden SM-pronssin.


title: Seppo Vainio (jääkiekkoilija)

text: Vainio pelasi Suomen maajoukkueessa 22 maaottelua, joissa hän teki kuusi maalia ja sai kolme syöttöpistettä. Hän edusti Suomea Squaw Valleyn olympialaisissa 1960 ja Sveitsin MM-kilpailuissa 1961.


title: Pentti Rautalin

text: Pentti Rautalin (s. 6. toukokuuta 1940 Nokia) on suomalainen jääkiekkoilija. Hän pelasi SM-sarjassa vuosina 1958–1972 ja voitti yhden Suomen-mestaruuden. Suomen maajoukkuetta hän edusti kaksissa arvokisoissa.


title: Pentti Rautalin

text: Rautalin edusti koko SM-sarjauransa ajan Rauman Lukkoa. Hän pelasi SM-sarjassa yhteensä 235 ottelua, joissa hänen tehopisteensä olivat 117 + 81 = 198 ja jäähymääränsä 113 minuuttia. Hän voitti Suomen-mestaruuden vuonna 1963 ja saavutti lisäksi kaksi SM-hopeaa ja kaksi SM-pronssia.


title: Pentti Rautalin

text: Rautalin pelasi Suomen maajoukkueessa 25 maaottelua, joissa hän teki kahdeksan maalia. Hän edusti Suomea Tukholman MM-kilpailuissa 1963 ja Tampereen MM-kilpailuissa 1965.


title: Risto Kaitala

text: Risto Kaitala (11. syyskuuta 1941 Tampere – 27. huhtikuuta 2017 Rauma) oli suomalainen jääkiekkoilija. Hän pelasi maalivahtina SM-sarjassa vuosina 1960–1967 ja voitti yhden Suomen mestaruuden. Suomen maajoukkuetta hän edusti kaksissa arvokisoissa.


title: Risto Kaitala

text: Kaitala edusti SM-sarjaurallaan Saimaan Palloa ja Rauman Lukkoa. Hän pelasi SM-sarjassa yhteensä 132 ottelua. Hän voitti Suomen mestaruuden Rauman Lukon joukkueessa vuonna 1963 ja saavutti lisäksi yhden SM-hopean ja yhden SM-pronssin.


title: Risto Kaitala

text: Kaitala pelasi Suomen maajoukkueessa 37 maaottelua. Hän edusti Suomea Colorado Springsin MM-kilpailuissa 1962 ja Ljubljanan MM-kilpailuissa 1966.


title: Risto Kaitala

text: Kaitala toimi Rauman Lukon edustusjoukkueen valmentajana kaudella 1983–1984 valmennettuaan sitä ennen Lukon B-junioreita.


title: Pentti Jokinen (jääkiekkoilija)

text: Pentti Jokinen (s. 21. joulukuuta 1938 Vahviala) on suomalainen jääkiekkoilija. Hän pelasi SM-sarjassa vuosina 1954–1965 ja voitti yhden Suomen-mestaruuden.


title: Pentti Jokinen (jääkiekkoilija)

text: Jokinen edusti koko SM-sarjauransa ajan Rauman Lukkoa. Hän pelasi SM-sarjassa yhteensä 101 ottelua, joissa hänen tehopisteensä olivat 78 + 26 = 104 ja jäähymääränsä 111 minuuttia. Hän voitti Suomen-mestaruuden vuonna 1963 ja saavutti lisäksi yhden SM-hopean ja yhden SM-pronssin.


title: Pentti Jokinen (jääkiekkoilija)

text: Jokinen pelasi Suomen maajoukkueessa neljä maaottelua.


title: Reijo Kanerva (jääkiekkoilija)

text: Reijo Kanerva (s. 10. joulukuuta 1931 Rauma) on suomalainen jääkiekkoilija. Hän pelasi SM-sarjassa vuosina 1950–1965 ja voitti yhden Suomen-mestaruuden.


title: Reijo Kanerva (jääkiekkoilija)

text: Kanerva edusti koko SM-sarjauransa ajan Rauman Lukkoa. Hän pelasi SM-sarjassa yhteensä 133 ottelua, joissa hänen tehopisteensä olivat 56 + 46 = 102 ja jäähymääränsä 102 minuuttia. Hän voitti Suomen-mestaruuden vuonna 1963 ja saavutti lisäksi yhden SM-hopean.


title: Reijo Kanerva (jääkiekkoilija)

text: Kanerva pelasi Suomen maajoukkueessa kaksi maaottelua.


title: Matthias Kyburz

text: Matthias Kyburz (s. 1990) on sveitsiläinen suunnistaja. Hän on voittanut neljä maailmanmestaruutta, joista kaksi on henkilökohtaisilta matkoilta. Euroopan-mestaruuksia hänellä on viisi. Maailmancupin kokonaiskilpailun hän on voittanut vuosina 2012, 2013, 2016, 2017 ja 2018. Seuratasolla hän edustaa sveitsiläistä OLK Fricktalia.


title: Matthias Kyburz

text: Nuorten MM-kilpailuissa Kyburz voitti Göteborgissa 2008 pitkän matkan pronssia sekä San Marinossa 2009 sprinttikultaa ja viestihopeaa. Vuoden 2010 kisoissa Aalborgissa hän oli vielä pitkällä matkalla pronssilla.


title: Matthias Kyburz

text: Kyburz voitti kesäkuussa 2011 maailmancupin sekä samalla Nordic Orienteering Tourin ensimmäisen osakilpailun Porvoossa. Sprinttimatkoilla käydyssä kilpailussa sveitsiläiset voittivat viitoisvoiton. Vuonna 2012 Kyburz voitti neljä maailmancupin osakilpailua sekä kokonaiskilpailun.


title: Matthias Kyburz

text: Aikuisten MM-kilpailuissa Kyburz kilpaili ensimmäisen kerran Savoiessa 2011 sijoittuen sprintissä 20:nneksi. Falunin EM-kilpailuissa 2012 hän voitti kultaa viestissä sekä sijoittui sprintissä kuudenneksi ja pitkällä matkalla 17:nneksi. Saman vuoden MM-kilpailuissa Lausannessa hän voitti kultaa sprintissä ja sijoittui 19:nneksi pitkällä matkalla. Sotkamon MM-kilpailuissa 2013 Kyburz sijoittui keskimatkalla ja viestissä neljänneksi sekä sprintissä viidenneksi.


title: Matthias Kyburz

text: Vuoden 2014 EM-kilpailuissa Palmelassa Kyburz oli sprintissä viides ja pitkällä matkalla kolmastoista. Saman vuoden MM-kilpailuissa Trentinossa hän voitti kultaa sprinttiviestissä ja hopeaa perinteisessä viestissä sekä sijoittui viidenneksi niin sprintissä kuin pitkällä matkallakin. Invernessin MM-kilpailuissa 2015 Kyburz voitti kultaa viestissä sekä sijoittui neljänneksi sprinttiviestissä, kuudenneksi pitkällä matkalla ja 40:nneksi keskimatkalla. Jeseníkin EM-kilpailuissa 2016 hän voitti kultaa sprintissä ja keskimatkalla sekä sijoittui viidenneksi viestissä ja seitsemänneksi pitkällä matkalla. Saman vuoden MM-kilpailuissa Strömstadissa hän voitti kultaa keskimatkalla, saavutti hopeaa sprintissä ja viestissä sekä sijoittui seitsemänneksi pitkällä matkalla. Tarton MM-kilpailuissa 2017 hän sijoittui neljänneksi sprintissä, viidenneksi viestissä, kymmenenneksi keskimatkalla ja tuli hylätyksi pitkällä matkalla. Ticinon EM-kilpailuissa 2018 Kyburz voitti sprintin ja keskimatkan ja tuli pitkällä matkalla ja viestissä toiseksi. Riian MM-kilpailuissa 2018 Kyburz saavutti viestissä hopeaa sekä sijoittui keskimatkalla neljänneksi, sprintissä viidenneksi ja pitkällä matkalla kahdeksanneksi.


title: Helkko Stenvall

text: Helkko Stenvall (s. 13. heinäkuuta 1939 Rauma) on suomalainen jääkiekkoilija. Hän pelasi SM-sarjassa vuosina 1958–1972 ja voitti yhden Suomen-mestaruuden.


title: Helkko Stenvall

text: Stenvall edusti koko SM-sarjauransa ajan Rauman Lukkoa. Hän pelasi SM-sarjassa yhteensä 219 ottelua, joissa hänen tehopisteensä olivat 29 + 24 = 53 ja jäähymääränsä 122 minuuttia. Hän voitti Suomen-mestaruuden vuonna 1963 ja saavutti lisäksi kaksi SM-hopeaa ja yhden SM-pronssin.


title: Helkko Stenvall

text: Stenvall pelasi Suomen maajoukkueessa kaksi maaottelua.


title: Simo Saimo

text: Simo Saimo (s. 7. helmikuuta 1941 Vammala) on suomalainen jääkiekkoilija, pelipaikaltaan puolustaja. Hän pelasi SM-sarjassa vuosina 1961–1969 ja voitti yhden Suomen-mestaruuden.


title: Simo Saimo

text: Saimo edusti koko SM-sarjauransa ajan Rauman Lukkoa. Hän pelasi SM-sarjassa yhteensä 117 ottelua, joissa hänen tehopisteensä olivat 8 + 7 = 15 ja jäähymääränsä 92 minuuttia. Hän voitti Suomen-mestaruuden vuonna 1963 ja saavutti lisäksi yhden SM-hopean ja yhden SM-pronssin.


title: Kalevi Virkku

text: Kalevi Virkku (s. 28. marraskuuta 1935 Rauma) on suomalainen jääkiekkoilija. Hän pelasi SM-sarjassa vuosina 1954–1965 ja voitti yhden Suomen-mestaruuden.


title: Kalevi Virkku

text: Virkku edusti koko SM-sarjauransa ajan Rauman Lukkoa. Hän pelasi SM-sarjassa yhteensä 111 ottelua, joissa hänen tehopisteensä olivat 7 + 9 = 16 ja jäähymääränsä 86 minuuttia. Hän voitti Suomen-mestaruuden vuonna 1963 ja saavutti lisäksi yhden SM-hopean ja yhden SM-pronssin.


title: Pekka Ahlsten

text: Pekka Ahlsten (s. 19. lokakuuta 1935 Rauma) on suomalainen jääkiekkoilija. Hän pelasi SM-sarjassa vuosina 1958–1964 ja voitti yhden Suomen-mestaruuden.


title: Pekka Ahlsten

text: Ahlsten edusti koko SM-sarjauransa ajan Rauman Lukkoa. Hän pelasi SM-sarjassa yhteensä 106 ottelua, joissa hänen tehopisteensä olivat 16 + 16 = 32 ja jäähymääränsä 60 minuuttia. Hän voitti Suomen-mestaruuden vuonna 1963 ja saavutti lisäksi yhden SM-hopean.


title: Pekka Ahlsten

text: Pekka Ahlsten on jääkiekkomaalivahti Antti Raannan isoisä.


title: Matti Salmi

text: Matti Salmi (s. 3. huhtikuuta 1944 Pori) on suomalainen jääkiekkoilija. Hän pelasi SM-sarjassa vuosina 1961–1973 ja voitti kaksi Suomen-mestaruutta.


title: Matti Salmi

text: Salmi edusti SM-sarjaurallaan Porin Karhuja ja Porin Ässiä. Hän pelasi SM-sarjassa yhteensä 186 ottelua, joissa hänen tehopisteensä olivat 36 + 32 = 68 ja jäähymääränsä 88 minuuttia. Hän voitti Suomen-mestaruuden vuosina 1965 ja 1971.


title: Anto Virtanen

text: Anto Virtanen (s. 13. huhtikuuta 1938 Ulvila) on suomalainen jääkiekkoilija. Hän pelasi SM-sarjassa vuosina 1961–1975 ja voitti kaksi Suomen-mestaruutta.


title: Anto Virtanen

text: Virtanen edusti SM-sarjaurallaan Porin Karhuja ja Porin Ässiä. Hän pelasi SM-sarjassa yhteensä 315 ottelua, joissa hänen tehopisteensä olivat 75 + 74 = 149 ja jäähymääränsä 32 minuuttia. Hän voitti Suomen-mestaruuden vuosina 1965 ja 1971.


title: Pertti Mäkelä (jääkiekkoilija)

text: Pertti Mäkelä (s. 7. tammikuuta 1948 Pori) on suomalainen jääkiekkoilija. Hän pelasi SM-sarjassa vuosina 1965–1973 ja voitti yhden Suomen-mestaruuden.


title: Pertti Mäkelä (jääkiekkoilija)

text: Mäkelä edusti SM-sarjaurallaan Porin Karhuja ja Porin Ässiä. Hän pelasi SM-sarjassa yhteensä 197 ottelua, joissa hänen tehopisteensä olivat 53 + 22 = 75 ja jäähymääränsä 94 minuuttia. Hän voitti Suomen-mestaruuden vuonna 1971.


title: Kari-Pekka Toivonen (jääkiekkoilija)

text: Kari-Pekka Toivonen (20. marraskuuta 1952 Pori – 20. elokuuta 2012) oli suomalainen jääkiekkoilija. Hän pelasi SM-sarjassa vuosina 1969–1971.


title: Kari-Pekka Toivonen (jääkiekkoilija)

text: Toivonen edusti SM-sarjaurallaan Porin Ässiä. Hän pelasi SM-sarjassa yhteensä 13 ottelua, joissa hänen tilastomerkintänsä jäivät kahteen jäähyminuuttiin. Hän kuului Ässien joukkueeseen sen mestaruuskaudella 1970–1971 mutta ei pelannut riittävästi otteluita saadakseen kultamitalin.


title: Kari-Pekka Toivonen (jääkiekkoilija)

text: Toivonen toimi Ässien joukkueenjohtajana 1990-luvulla ja oli voittamassa pronssia kaudella 1994–1995. Hän omisti Bobby Wellness Center -kuntosalin. Toivonen kuoli syöpään 20. elokuuta 2012.


title: Markku Riihimäki

text: Markku Riihimäki (s. 2. syyskuuta 1951 Pori) on suomalainen jääkiekkoilija. Hän pelasi SM-sarjassa vuosina 1968–1973 ja voitti yhden Suomen-mestaruuden.


title: Markku Riihimäki

text: Riihimäki edusti koko SM-sarjauransa ajan Porin Ässiä. Hän pelasi SM-sarjassa yhteensä 105 ottelua, joissa hänen tehopisteensä olivat 7 + 0 = 7 ja jäähymääränsä 4 minuuttia. Hän voitti Suomen-mestaruuden vuonna 1971.


title: Karl Alzner

text: Karl Alzner (s. 24. syyskuuta 1988 Burnaby, Brittiläinen Kolumbia, Kanada) on kanadalainen jääkiekkopuolustaja, joka pelaa NHL-joukkue Montreal Canadiensissa. Washington Capitals varasi hänet koko NHL:n varaustilaisuuden viidentenä pelaajana kesällä . Suhteellisen isokokoisen Alznerin vahvuudet ovat rauhallisuudessa, varmaotteisuudessa, sijoittumisessa ja kahden suunnan pelaamisessa. Kaudella 2010–2011 hän ansaitsi 1,675 miljoonaa dollaria.


title: Karl Alzner

text: Alzner pelasi kaudella 2002–2003 ensimmäisen ottelunsa WHL:ssä, Calgary Hitmenin joukkueessa. Pääosin hän pelasi kauden kuitenkin vielä PIJHL-joukkue Richmond Sockeyesissa. WHL:n tulokaskausi 2003–2004 toi Alznerille 66 runkosarjaottelussa tehot 0+10=10. Kolmas kokonainen kausi 2006–2007 toi hänelle WHL:n yhden kauden piste-ennätyksen tehoilla 8+39=47. Alzner oli Hitmenin tehokkain puolustaja ja WHL:n puolustajien syöttöpörssin kahdeksas. Hän oli joukkueen tehokkain puolustaja myös kevään 2007 pudotuspeleissä tehoilla 1+12=13. Alzner valittiin kauden päätteeksi WHL:n itäisen konferenssin toiseen tähdistökentälliseen sekä koko CHL:n toiseen tähdistökentälliseen.


title: Karl Alzner

text: Kesällä 2007 Washington Capitals varasi Alznerin ensimmäisellä kierroksella ja koko varaustilaisuuden viidentenä pelaajana NHL:ään. Hänet varattiin myös toisena puolustajana Thomas Hickeyn jälkeen. Alzner pelasi varauksensa jälkeen vielä kauden 2007–2008 WHL:ssä. Hitmenin kapteenina toiminut Alzner oli tehoilla 7+29=36 joukkueen eniten syöttöjä antanut puolustaja sekä toiseksi tehokkain Paul Postman jälkeen. Hänet palkittiin kauden päätteeksi WHL:n vuoden pelaajana Four Broncos Trophylla, WHL:n parhaana puolustajana Bill Hunter Trophylla ja valittiin WHL:n itäisen konferenssin ensimmäiseen tähdistökentälliseen. Alzner palkittiin myös koko CHL:n parhaana puolustajana ja valittiin ensimmäiseen tähdistökentälliseen.


title: Karl Alzner

text: Kaudeksi 2008–2009 Alzner siirtyi Washington Capitalsin organisaatioon. Hän aloitti kauden farmijoukkue Hershey Bearsissa, AHL:ssä ja pelasi suurimman osan kaudestaan siellä. NHL:n puolella Alzner pelasi yhteensä 30 ottelua tehoin 1+4=5. Peliaika jäi siellä vähäisemmäksi osittain Capitalsin palkkakaton vuoksi. Alzner debytoi NHL:ssä 26. marraskuuta 2008 Atlanta Thrashersia vastaan ja hänen ensimmäinen NHL-maalinsa syntyi 6. joulukuuta 2008 Toronto Maple Leafsin Vesa Toskalan taakse. Alzner palasi Bearsiin tammikuussa 2009, jolloin hän teki tilaa sairastuvalta palanneelle Tom Potille. Toisella kaudellaan 2009–2010 Alzner pelasi 21 NHL:n runkosarjaottelua tehden viisi syöttöpistettä. Hän pelasi vielä suurimman osan kaudestaan Bearsissa, jonka tehokkain puolustaja Alzner oli kevään 2010 pudotuspeleissä tehoilla 3+7=10. Hän voitti kauden päätteeksi Calder Cupin. Alzner pelasi myös yhden playoff-ottelun NHL:ssä Capitalsin kauden viimeisessä ottelussa neljännesvälierissä Montréal Canadiensia vastaan.


title: Karl Alzner

text: Kausi 2010–2011 oli Alznerille ensimmäinen kokonainen NHL:ssä ja hän pelasi Capitalsin kauden kaikki 82 runkosarja- ja yhdeksän playoff-ottelua. Alzner teki runkosarjassa tehot 2+10=12 ja pudotuspeleissä yhden syöttöpisteen. Hänen tulokassopimuksensa Capitalsin kanssa päättyi kevääseen 2011.


title: Karl Alzner

text: Alzner oli voittamassa alle 20-vuotiaiden maailmanmestaruutta vuosina 2007 ja 2008. Hän toimi jälkimmäisessä turnauksessa Kanadan kapteenina.


title: Eddie Money

text: Eddie Money (oikealta nimeltään Edward Joseph Mahoney, s. 21. maaliskuuta 1949) on yhdysvaltalainen laulaja-lauluntekijä, kitaristi ja saksofonisti. Hänen tunnetuimpia kappaleitaan ovat muun muassa ”Two Tickets to Paradise” ja ”Baby Hold On”.


title: Eddie Money

text: Eddie Money syntyi vuonna 1949 katolilaiseen irlantilaisperheeseen New Yorkissa. Hän kävi Island Trees High Schoolia ja valmistui vuonna 1967. Sen jälkeen hän seurasi isänsä, isoisänsä ja veljensä jalanjälkiä ja ryhtyi poliisiksi. Eddie on naimisissa ja hänellä on viisi lasta.


title: Eddie Money

text: Eddie Money julkaisi ensimmäisen levynsä vuonna 1977. Sen nimi oli "Eddie Money" ja se sisälsi kaksi ehkä hänen muistetuinta kappalettaan, ”Two Tickets to Paradise” ja ”Baby Hold On”. Kaiken kaikkiaan Eddie Money on julkaissut 11 albumia, joista moni on myynyt kultaa tai platinaa. Eddie Moneyn musiikkityyli on vaihdellut pop rockin, rockin ja hard rockin välillä.


title: Tapio Rautalammi

text: Tapio Rautalammi (s. 12. toukokuuta 1944 Pori) on suomalainen motocrosskuljettaja ja jääkiekkoilija. Motocrossia hän ajoi maajoukkueessa ja jääkiekkoa hän pelasi SM-sarjassa ja SM-liigassa vuosina 1964–1976 voittaen kaksi Suomen-mestaruutta.


title: Tapio Rautalammi

text: Rautalammi edusti pääsarjaurallaan Rosenlewin Urheilijat-38:aa vuosina 1964–1967, Porin Ässiä vuosina 1967–1971 sekä vielä Forssan Palloseuraa kaudella 1975–1976. Hän pelasi pääsarjassa yhteensä 172 ottelua, joissa hänen tehopisteensä olivat 20 + 6 = 26 ja jäähymääränsä 66 minuuttia. Hän voitti Suomen-mestaruuden vuosina 1967 ja 1971.


title: Matti Jansson

text: Matti Juhani Jansson (2. tammikuuta 1943 Tampere – 30. tammikuuta 2016 Pori) oli suomalainen jääkiekkoilija. Hän pelasi maalivahtina SM-sarjassa vuosina 1961–1975 ja voitti yhden Suomen-mestaruuden.


title: Matti Jansson

text: Jansson aloitti SM-sarjauransa Tampereen Ilveksessä kaudella 1961–1962 ja edusti vuodet 1962–1967 Porin Karhuja sekä 1967–1971 Porin Ässiä. Ässien joukkueessa hän esiintyi vielä kahdessa ottelussa kaudella 1972–1973 sekä yhdessä ottelussa kaudella 1974–1975. Hän pelasi SM-sarjassa 90 ottelua ja vaihtopenkillä istumiset mukaan laskien 163 ottelua. Tilastoihin kertyi 12 jäähyminuuttia. Hän voitti Suomen-mestaruuden Karhujen joukkueessa vuonna 1965 mutta sai Ässien mestaruuskaudella 1970–1971 tilastoihinsa vain neljä ottelua ja jäi ilman kultamitalia. Jansson jatkoi Ässien organisaatiossa vielä tämänkin jälkeen toimien satunnaisesti edustusjoukkueen varamaalivahtina.


title: Matti Jansson

text: Jansson pelasi Suomen miesten maajoukkueessa kaksi maaottelua.


title: Matti Jansson

text: Pelaajauransa jälkeen Jansson toimi kaksi kautta Ässien päävalmentajana, vuosina 1974–1976 Lasse Heikkilän ollessa maajoukkuetehtävissä. Tämän jälkeen Jansson jatkoi Heikkilän apulaisena ainakin vuoteen 1978 asti, jolloin Ässät voitti mestaruuden.


title: Reijo Heinonen (jääkiekkoilija)

text: Reijo Heinonen (s. 5. syyskuuta 1951 Pori) on suomalainen jääkiekkoilija. Hän pelasi maalivahtina SM-sarjassa vuosina 1966–1976 ja voitti yhden Suomen-mestaruuden.


title: Reijo Heinonen (jääkiekkoilija)

text: Heinonen aloitti SM-sarjauransa Porin Karhuissa yhdellä ottelulla kaudella 1966–1967. Vuosina 1970–1975 hän pelasi Porin Ässissä ja vielä kaudella 1975–1976 viisi ottelua Forssan Palloseurassa. Hän pelasi SM-sarjassa 70 ottelua ja vaihtopenkillä istumiset mukaan laskien 138 ottelua. Tilastoihin kertyi neljä jäähyminuuttia. Hän voitti Suomen-mestaruuden Ässien joukkueessa vuonna 1971.


title: Esa Isaksson

text: Esa Isaksson (s. 21. huhtikuuta 1947 Turku) on suomalainen jääkiekkoilija. Hän pelasi hyökkääjänä SM-sarjassa vuosina 1963–1974 ja voitti kaksi Suomen-mestaruutta. Suomen maajoukkuetta hän edusti kolmissa MM-kilpailuissa.


title: Esa Isaksson

text: Isaksson edusti SM-sarjaurallaan Rauman Lukkoa ja Helsingfors IFK:ta. Hän pelasi SM-sarjassa yhteensä 201 ottelua, joissa hänen tehopisteensä olivat 83 + 107 = 190 ja jäähymääränsä 136 minuuttia. Hän voitti Suomen-mestaruuden HIFK:ssa vuosina 1969 ja 1970 sekä saavutti lisäksi yhden SM-hopean ja kaksi SM-pronssia.


title: Esa Isaksson

text: Isaksson pelasi Suomen maajoukkueessa 46 maaottelua, joissa hän teki kahdeksan maalia ja sai 12 syöttöpistettä. Hän edusti Suomea kolmissa MM-kilpailuissa: Ljubljanassa 1966, Tukholmassa 1969 sekä Bernissä ja Genevessä 1971.


title: Jaakko Marttinen

text: Jaakko Marttinen (s. 16. maaliskuuta 1944 Helsinki) on suomalainen jääkiekkoilija. Hän pelasi SM-sarjassa ja SM-liigassa vuosina 1964–1979 ja voitti yhden Suomen-mestaruuden. Suomen maajoukkueessa hän pelasi 14 maaottelua.